Cara WAJIB Penjagaan Perabot Laman Kalau Nak Tahan Lama

Menyediakan perabot taman menjadi satu keperluan untuk memastikan laman yang dihias indah dapat dinikmati dan dimanfaatkan. Namun, untuk memastikan perabot laman ini sentiasa dalam keadaan baik dan terjaga adalah satu hal yang ramai gagal untuk lakukan.

Kebanyakkan pemilik laman di Malaysia lebih yakin dengan pemilihan perabot dari material kayu terutamanya cengal atau balau. Hal ini disebabkan oleh materialnya yang tahan lasak. Pun begitu, jika tidak dijaga kayu yang semahal mana pun dibeli akan kelihatan kusam dan tidak menarik. Melainkan memang laman anda berkonsepkan rustik.

Jadi untuk memastikan perabot laman sentiasa dalam keadaan baik, penyelenggaraan perlu dilakukan. Setiap jenis material mempunyai cara penjagaan yang berbeza.

WICKER

Penjagaan: Kerap lap permukaan perabut wicker dengan menggunkan kain bersih microfiber untuk membersihkan habuk dan kotoran. Selain itu juga, boleh gunakan vaccume yang mempunyai penyambung kepala berus lembut. Tapi pastikan angin yang menyedut tidak terlalu kuat.

PLASTIK

Penjagaan: Perabot yang diperbuat daripada plastik atau resin tidak memerlukan penjagaan yang rapi. Cukup sekadar semburkan air untuk menanggalkan atau mencuci kotoran yang melekat pada permukaan perabot. Sebaiknya, letak perabot pelastik anda di kawasan separa teduhan

KAYU

Penjagaan: Pastikan perabot kayu anda dilengkapi dengan lapisan pelindung seperti varnish. Lapisan ini penting untuk memastikan teksture dan warna kayu dapat dilindungi. Jika kelihatan perabot mula kusam, ini bermakna lapisan varnish tersebut mula hilang. Jadi, anda perlu sapu balik lapisan varnish. Kebiasaanya, lapasan varnish perlu di sapu semula sekurang-kurangnya setahun sekali. Namun sebelum lapisan baru di sapu, pemberishan perlu dilakukan

CAST IRON DAN METAL

Penjagaan: Kebanyakkan perabot taman diperbuat daripada besi jenis tahan karat. untuk membersihkan perabot jenis ini, anda hanya pelru lap dan bersihkan dengan kain. Namun jika sebaliknya, lapisan pelindung seperti cat minyak perlu dilapiskan. Sentiasa perhatikan permukaan cat, jika terdapat rekahan ia akan memberi ruang air masuk dan lama-kelamaan bahagian yang bocor akan mula berkarat.

Memng seronok tengok rama-rama datang memeriahkan laman. Ia bukan sekadar menjadi tetamu malah menjadi agen pendebungaan. Tapi, ada satu masalah yang ramai pekebun, petani atau pemilik laman paling tak suka iaitu apabila tanaman gondol di makan beluncas. Ulat bulu atau beluncas merupakan satu kitaran hidup sebelum menjadi seekor rama-rama atau kupu-kupu yang cantik.

Tapi, jangan khuatir. Ini tidak bermakna tanaman anda mati. Pokok yang baru lepas dimakan beluncas akan tumbuh tunas baru malah lebih cantik. Cuma sakit lah hati dan mata tengok pokok yang dititip cantik tiba-tiba gondol. Terdapat beberapa langkah dan cara untuk mengatasi masalah serangan ulat beluncas tanpa menggunakan racun kimia. Antaranya ialah:

1. Kutip menual
Secara amnya, ulat bulu atau beluncas amat mudah dilihat dengan mata kasar. Namun ada beberapa spesis yang sukar dikesan kerana warnanya akan menyerupai daun atau tanaman yang diserang. Jadi, jika anda kesan bahagian pucuk tiba-tiba lenyap, segera periksa pada keseluruah pokok termasuk bahagian bawah daun. Kebiasaany, beluncas menyerang bahagian pucuk. Bila dah kenyang, ia akan bersembunyi di bawah daun. Kalau perasan kehadirannya, kutip secara manual dan letakkan di dalam larutan air sabun untuk mematikannya.

Cara ini memerlukan ketelitian dan tuntutan masa. Anda perlu sentiasa periksa dan kenal pasti sebarang perubahan fizikal tanaman. Jika tidak, pokok boleh gondol bila dibiarkan sahaja.

2. Pasang jaring
Kenalpasti tanaman yang selalu berpotensi menjadi tempat persinggahan kupu-kupu dan rama-rama. Selepas itu, pasang kan jaring pada keseluruhan pokok bagi mengelak dari disinggah rama-rama. Pastikan jaring yang digunakan bersaiz kecil dan tidak mampu dimasuki rama-rama. Namun, jangan jaring pada tanaman yang memerlukan agen pendebungaan seperti lebah. Nanti pokok tak berbuah pula

3. Menarik pemangsa
Burung dan tabuan adalah ancaman utama kepada ulat beluncas. Untuk mengatasi masalah serangan beluncas secara biologi, apa kata jemput haiwan pemangsa ini untuk datang ke laman anda. kalau nak tarik kehadiran burung, anda boleh sediakan bekas minuman dan mandi (birdbath) serta sediakan makanan. Mankala kalau nak menarik kunjungan lebah, tanambeberapa tanaman yang menjadi kegemaran seperti jintan manis, ketumbar, lobak merah, parsley dan saderi. Biarkan tanaman-tanaman ini berbunga. Biji benihnya nanti boleh lah disemai untuk dijadikan benih. Sementara itu, bunganya diminati lebah

4. Rancang tanaman
Elak tanam, tanaman yang diminati ulat beluncas secara berdekatan atau bersebelahan. Seperti contoh pokok sitrus dan durian belanda. tanaman ini amat digemari oleh rama-rama untuk dijadikan tempat bertelur. Oleh itu, elakkan untuk menanaman tanaman ini secara berkelompok atau dekat untuk mengurangkan risiko terhadap tanaman yang lain.

5. Racun serangga organik
Bila terdapat tanda-tanda serangan ulat beluncas, segera ambil tindakkan. Jika pencarian sudah selesai dilakukan. semburkan seluruh tanaman yang diserang dengan racun serangga. Antara racun serangga yang kerap menjadi pilihan adalah campuran cili dan bawang putih. Selain itu juga anda boleh cuba beberapa resepi racun serangga lain yang mujarab. Namun perlu diingat. Semburan perlu dilakukan secara menyeluruh termasuklah bahagian bawah daun.

Cegah Serangga Di Kebun, Sembur Je Air Rendaman Kulit Bawang. Biasalah, kalau dah berkebun tu mesti anda akan alami masalah serangan semut, ulat beluncas, thrip, bena dan lain-lain. Biasa lah, kalau si perosak ni menyinggah tanaman, kalau tak diselesaikan segera memang boleh undang mudarat seisi kebun.

Mudah je nak atasi. Anda boleh pilih penggunaan pencegah dan pembasmi serangga komersial yang mengandungi bahan kimia berjadual, atau boleh pilih pencegah organik. Sebelum ni, Impiana dah kongsikan pelbagai resepi pencegah serangga organi yang mudah seperti bunga cengkih, kulit limau, nasi basi dan pelbagai lagi.

Ni satu lagi petua nak elak semut, ulat beluncas, kutu thrip,bena putih dan lalat.Cara cara saya bg kat bawah. Dah tiga hari guna, puas hati rasanya.Semut kecik dan semut hitam dah x ada.

Ni bawang bawang yag telah dikupas. Mereka sedia untuk membawang. Yang ni guna untuk masakan sahaja.

Kulit kulit bawang rendam sekejap aje dalam beberapa minit.

Kemudian,isi air penuh dalam bekas kulit bawang tadi dan tutup bekasnya. Simpan dua hari di bawah sinki dapur. Selapas dua hari, tapis airnya dan masukkn dalam botol 1.5L iaitu botol minuman yang besar sekali, contoh botol jus oren twister. Tambah air paip bagi penuh. Masukkan dalam botol spray 500ml separuh dan tambah air. Lepas tu spray pada pokok yang brmasalah setiap pagi dan petang selang sehari. InshaAllah masalah tanaman akan berkurangan.

Zaman moden ni pun ramai sudah back to nature. Lebih gemar cara hidup yang sihat dengan mengamalkan pemakanan organik dan sebagainya. Hal ini termasuklah dalam perubatan. Ramai lebih gemar mengamalkan perubatan tradisional dari pengambilan pil atau ubatan yang diambil dari farmasi.

Sebelum ini, Laman Impiana ada kongsi beberapa resepi atau petua orang dulu-dulu untuk merawat beberapa penyakit antaranya ialah:

Kali ni, Laman Impaian nak ajak anda untuk cuba satu lagi resepi dari Thailand yang hanya menggunakan dua bahan untuk mengubati sakit lutut, menurunkan kadar asid urik dalam badan dan secara tidak langsung, bagi pengamalanya ia berupaya detox darah anda.
Teh herba thailand ini sangat ringkas, bahan-bahan yang diperlukan adalah seperti berikut:

4-5 batang serai
2-3 helai daun pandan
2 liter air

Cara-cara:
1. Rebus kesemua bahan selama 15 minit dengan api yang perlahan. Pastikan bekas atau periuk yang digunakan untuk merebus ditutup
2. Selesai merenih selama 15 mini, tutupkan api dan biarkan ia sejuk selama 15 minit
3. Minum air rebusan ini ketika masih hangat
Anda akan mengalami lawas yang kerap. Oleh itu, anda tidak digalakkan untuk ambil air rebusan ini 2 jam sebelum tidur. Jadikan minum rebusan ini sabagai amalan hari selama seminggu untuk melihat hasilnya.


Dengan Bajet Rendah, Pasangan Ini Dekor Rumah Kuarters Tema Vintage

Menetap di rumah kuarters kerajaan sama seperti tinggal di rumah sewa kerana anda tidak boleh membuat sebarang perubahan fizikal seperti pemecahan untuk meluaskan saiz ruang, menebuk dinding dan sebagainya. Bagaimana anda masuk, begitu juga semasa anda keluar rumah setelah mendapat arahan dari pihak atasan untuk dipindahkan ke jabatan yang lain.

Untuk maklumat, pasangan ini juga banyak membeli barangan hiasan di kedai perabot dan juga daripada kedai atas talian. Selain itu, mereka juga amat berhati-hati dalam merancangan kewangan perbelanjaan untuk membeli barangan serta membandingkan harga mengikut kedai.

“Saya dan suami hanya mengambil masa selama dua bulan untuk hiasan di bahagian ruang tamu baik daripada pemasangan wallpaper, hinggalah kepada pemilihan perabot dan aksesori lain”,katanya.

Setelah menatap gambar yang dikirimkan oleh pemilik, penulis amat tertarik dengan wallpaper yang ditampal, ianya bercorak daun pine dengan warna putih. Perabotnya juga memiliki warna yang seakan sama dengan wallpaper serta masa yang sama pilihan elemen semulajadi juga turut diselitkan dalam konsep hiasan rumahnya dengan meletakkan tumbuhan saiz besar di penjuru dinding serta pokok hiasan di atas meja sebagai penambah seri.

Memilih konsep kediaman bukanlah berdasarkan kepada minat semata-mata. Tetapi, ia perlu bersesuaian dengan perwatakkan dan keperluan harian anda. Contoh kata, anda minat rumah berwarna putih. Tapi pada hakikatnya, anda seorang yang pemalas atau mempunyai keluarga yang besar. Adakah deko berwarna putih tu sesuai dengan situasi dan personaliti anda?

Jadi dalam memilih dekor yang bersesuaian dengan diri anda, kaji dulu personaliti anda. Bila dah tahu, baru tengok apakah konsep dekor bersesuain dengan diri anda dari senarai yang telah disediakan

Pembersih atau OCD

Untuk mereka yang OCD atau sangat pembersih, deko berwarna putih tadi memang sesuai. Tapi kalau anda jenis OCD yang mempunyai kekangan masa untuk mengemas rumah, sebaiknya pilih konsep kedimana minimalis.

Konsep minimalis tidak memerlukan perabot dan perincian yang banyak. Disamping itu, ia lebih mudah tersusun dan akan membuatkan minda anda lebih tenang. Ruang rumah yang kosong dan lapang akan memudahkan anda untuk kekal fokus kepada hal-hal yang lebih penting.

Kerjaya seorang fashionista, instagrammer atau ikon media sosial

Kebiasaanya, orang yang banyak mendedahkan diri terhadap umum ni mudah mendapat perhatian dan sentiasa diikuti. Oleh itu, mereka harus kelihatan “up to date” sama ada dari segi fesyen ataupun lifestyle. Disamping itu, anda yang mempunyai kerjaya yang cemerlang dalam bidang ini harus berfikiran terbuka dan seorang yang suka mencuba.

Oleh itu, konsep yang amat bersesuaian dengan anda yang mempunyai personaliti ini adalah kediaman yang berkonsepkan kontemporari kerana sentuhan deko ini sentiasa akan nampak segar dan terkini.

Walaupun stail kontemporari akan sentiasa berubah mengikut masa dan trend pada ketika itu, ada elemenpemilihan perabot bertamakan Scandinavian contohnya masih boleh dikekalkan dalam tema kontemporari. Penggunaan hasil karya dan poster juga amat sesuai dengan tema ini.

Golongan muda yang cemerlang dan profesional

Anda seorang yang amat suka dengan gaya hidup urban dan mewah. Kehidupan harian anda sangat tersusun dan kebiasaan akan dihabiskan dengan kerja dari 9 hingga 5 petang. usai kerja, masa untuk ke gim dan selepas tu bersantai di kedai-kedai atau restoran mewah dan terkemuka adalah cara hidup anda.

Jelas ini menunjukkan, gaya dan konsep kediaman moden amat sesuai untuk anda yang jenis metropolitan ini. Kebiasaanya untuk konsep kediaman ini, pemilihan unit studio, SOHO atau SOVO amat bertepatan dengan anda.

Pemilihan perabot eksklusif dengan gabungan warna yang kontra amat bersesuaian dengan konsep kediaman moden. yang penting hasilnya harus kelihatan seperti hotel

Penggunaan perabot yang licin dan tanpa tekstur, ia akan membuatkan rumah anda tampak lebih elegan. Anda boleh menggunakan kombinasi perabot, langsir, dinding dan lantai untuk mendapat efek ‘monochrome’.

Anda seorang jurugambar, designer atau berjiwa hipster

Kebiasaanya, anda yang memegang personaliti ini merupakan seorang yang kreatif dan inovatif. Hanya mereka yang mempunyai sisi kreatif sahaja boleh menghargai tema dekorasi yang nampak seperti bangunan tak siap ini atau lebih mudah dikenali sebagai konsep industri.

Di Malaysia, tema atau konsep ini amat digilai oleh golongan muda. Kebanyakkan pejabat dan kafe menggunakan konsep dekor ini sebagai tarikkan. Material yang selalu dipilih untuk konsep industri adalah seperti tekstur batu bata, konkrit dan kayu.

Untuk mendapatkan stail ini, kombinasi penggunaan batu bata sebagai hiasan dinding, permukaan konkrit dan guna pakai kayu lama adalah amat penting. Penggunaan besi dan kerja pendawaian elektrik terbuka juga menjadi salah satu elemen menarik dalam hiasan dalaman stail industrial ini.

Anda sangat “easy going”

Umum tahu anda seorang yang ringkas, tenang dan amat mudah didekati. Melalui personaliti ini, konsep kediaman yang bersesuaian dengan adalah nordic atau scandinavian.

Walaupun pemilihan perabot untuk konsep kediaman ini ringkas dan hampir sama dengan minimalis, ia mementingkan perincian lain seperti pasu, ornamen bingkai gambar, lampu, bakul dan sebagainya. Namun kebiasaannya pemilihan perabot kayu dengan rona-rona pastel adalah bersesuaian.

Konsep kediaman nordic atau scandinavian lebih menonjolkan material kayu. Bukan sahaja pada perabotnya, malah kemasan lantai dan dinding.

Tidak ada yang mustahil untuk memiliki sesuatu kalau ada tekad dan semangat untuk mendapatkannya. Sama seperti menghias rumah. Ramai yang mengeluh dek disebabkan kos yang melebihi bajet. Namun tidak bagi seorang jejaka yang latar belakang nya adalah seorang jurugambar. Tak ada langsung pengalaman menukang dan menghias. Bila kos ubah suai yang melampau disamping kontraktor tidak boleh buat mengikut rekaan yang telah diilhamkan, jejaka ini nekad belajar dari youtube dan buat kajian sendiri.

Nah… Tengok hasilnya. Mampu jimat 3x ganda dari harga yang diminta kontraktor. Nak tahu cerita sebenarnya? jom baca perkongsian yang telah di berikan.

Setahun saya ambil untuk siapkan, cuma 3 bulan kebelakangan ini saya fokus. Alhamdulillah, orang kata hendak seribu daya, tak mahu hendak seribu dalih. Puas hati kerja tangan sendiri dan bantuan rakan.

Saya bermula dengan draf menggunakan perisian 3D “Sketch Up”. Saya bina ruang rumah dalam perisian ini, bermula dengan wiring, pemilihan skema warna, kemudian shading dan lighting, pemilihan lampu, bulb etc. Saya membuat survey secara menyeluruh di laman web untuk mendapatkan tema “modern minimalist home decor”.

Pemilihan flooring juga dibuat berdasarkan skema warna disambung dengan susun atur perabot. Saya masukkan semua detail ke dalam perisian “Sketch Up” dari sekecil-sekecil suis, pilihan foto sehinggalah susun atur perabot. Saya mulakan dengan planning bagi memastikan penggunaan budget adalah minimum. Senang cerita paling jimat.

Masalah bermula bila “idea” nak diterjemahkan kepada “reality“. Saya bermula daripada survey kedai-kedai untuk mendapatkan harga termurah. Selain itu, setiap yang dibeli perlu mengikut idea dan perlu “under budget” Bukan mudah. Sangat susah. Hampir ditipu dengan pembekal, barang tak sama masa dapat sebut harga dan macam-macam lagi. Paling “frust” bila barang tiada dan perlu alternatif lain. Minggu ni survey lampu, next week lighting dan seterusnya.

Bagi mengunakan budget secara optimum, saya list barang agar tidak membazir atau terbuang. Ukuran perlu tepat. Contoh nya untuk cat, saya akan buat pengiraan berapa liter yang diperlukan. Begitu juga flooring, wiring, jubin bilik air dan lain-lain. Sebabnya semua barang ini dibeli oleh saya terus dari pembekal. Sebarang kesilapan adalah kesilapan saya sendiri.

Barang-barang dibeli mengikut fasa kerja yang akan dibuat. Disebabkan dah terbiasa dengan “Microsoft Project” saya pastikan planning dan budget seiring. Saya bermula dengan wiring baru. Setiap wiring perlu diuji selepas dipasang, sebab lepas ini semua dah dalam dinding. Masa kerja-kerja hacking, beberapa kali dimarah dengan jiran sebab, saya buat hari minggu. Nak buat macam mana. Kerja diteruskan ke toilet, plaster ceiling dan penukaran pintu.

Kerja kerja di atas tak semua saya buat sendiri. Untuk plaster ceiling dan piping toilet saya perlukan bantuan. Begitu juga kerja kerja memecah jubin toilet asal. Setelah siap kerja-kerja sebelum ini, pemasangan jubin toilet dilakukan. Kemudian saya mulakan proses melicinkan dinding untuk coloring. Ambil masa dan memenatkan.

Guru saya YouTube. Hahahaha. Macam mana pun banyak juga kesilapan yang saya buat. Contohnya saya terpaksa cat semula rumah disebabkan tersilap penggunaan cat primer. Benda basic pun boleh salah. Cat balik. Sakit badan juga lah buat kerja kerja mengecat ni. Berapa banyak layers lah nak buat.

Setelah siap, ini masa yang saya paling suka, pasang lampu. Sebab masa ni, dah nampak bagaimana shading yang kita pilih akan naik. Sampai ambil cutilah. Bengang kalau ada short kat mana-mana wiring atau bulb rosak. Kena pergi kedai balik tukar. Then buat tiang pemisah. Plywood digabung digam. Untuk finishing, tampal dekat pelekat kayu.

Siap lighting, flooring pulak. Ni pun ambil masa. 3 hari sebab bukak balik sebab tak kemas. Baru belajar katanya. Saya gunakan Solid Hardwood untuk ruang tamu, bilik. Untuk Vinyl, saya gunakan di dapur dan kawasan hadapan tandas. Untuk pastikan skema warna adalah sama, sekali lagi saya guna “Sketch Up”. Saya dapatkan sample dan masukkan dalam 3D modeling.

Ok, seri dah naik. Masa untuk dekorasi. Saya mulakan dengan pemasangan bingkai gambar. Saya gunakan 32 photo yang saya ambil sendiri mengikut tema. Black and White, landscape view, people portrait, best photo, moment dan tribute. Nasib baik Fotokem bagi baucer printing, saya save dalam RM 600++ untuk printing. Bila dah siap, dah gantung, pasang lighting, cunlah. Suka sangat.

Seterusnya perabot, saya cuba untuk menerapkan “modern minimalist home decor”. Penggunaan perabot mesti ada nilai tambah pada ruang. Tidak perlu beli semua jika tidak digunakan. Lagipun rumah saya duduk sekarang dah banyak sangat barang. Nanti double perabot pula.

Pemilihan perabot juga telah dipilih semasa planning, dah saya terpaksa survey di IKEA untuk memastikan mengikut planning. Pemasangan perabot juga mengambil masa kerana ada yang perlu dipasang sendiri dan digantung. Contoh kitchen cabinet, tv cabinet, sink, toilet cabinet, mirror dan lain lain. Sekali lagi kena marah dengan jiran sebab buat bising masa drilling.

Then siap, masanya untuk sentuhan, langsir semua dibeli di Nilai 3, murah berbanding ambil upah atau di kedai home decor. Jauh beza. Saya sebenarnya tak suka langsir. Cuma ruang balkoni sahaja gunakan langsir. Yang lain gunakan tirai. Lebih nampak ringkas dan moden.

Alhamdulillah, akhirnya siap juga. Mulanya macam tak percaya juga. Dalam hati, boleh juga aku buat benda benda ni semua dengan tangan 4 kerat ini. Kira boleh bertukang rupanya aku. Hahahahaha.

Bila kira-kira balik, saya dapat jimat yang amat sangat. Ini kerana sebelum mula kerja, saya ada dapatkan sebut harga. Harga untuk ubah suai adalah 3 kali ganda dari apa yang saya belanjakan. Semua resit saya simpan untuk track budget.

Lagi satu, kenapa saya ambil keputusan untuk buat sendiri, banyak kontraktor tak mahu ikut design yang saya buat. Katanya yang dicadangkan lebih cantik. Tp sebenarnya bila ikut kata kontraktor, kalau ada ribuan RM, semua boleh jadi. So, sebab dah frust, lebih baik buat sendiri.

Post saya ini hanyalah cuma berkongsi keseronokan bertukang sendiri dari A sampai Z. Banyak benda saya belajar dan kesabaran adalah kunci untuk melakukan kerja mcm ini. Sampai satu ketika, dalam hati kata “sudah lah, penat lah nak fikir. Baik buat benda lain” Tapi sikit-sikit saya pujuk diri dan kerja pun jalan balik.

Lagi satu, terima kasih yang membantu. Kalau takde orang bantu, tak jalan juga. Terima kasih atas pinjaman tenaga dan masa. Terima kasih juga yang pinjamkan peralatan. Sayang semua

Yes!!!!, saya berjaya. Orang kata hendak seribu daya tak hendak seribu dalih. Puas hati kerja tangan sendiri. Dari kosong rumah ni, sikit sikit, Alhamdulillah, siap.

Seperti yang sudah kita sedia maklum, saiz bukanlah penentu kecantikan dan keselesaan sesebuah kediaman. Jika kena gaya, rumah yang kecil pun terasa cukup selesa dan menarik. Seperti yang dilakukan pemilik akaun fb Ron Rivaldy, rumahnya yang berukuran 850 kaki persegi berjaya diubah menjadi sangat menarik. Dengan berpandukan konsep practical minimalist, ruang tamu tuan rumah tampak begitu moden dan sesuai dengan keluarga kecilnya yang baru sahaja mendapat cahaya mata berusia 5 bulan. Katanya,

Saya dan isteri beli perabot yang perlu sahaja sebab rumah tak besar dan sekarang ada anak yang baru berusia 5 bulan. (Barulah) ada ruang untuk dia bermain di samping nak anak kami belajar untuk berada dalam keadaan rumah yang teratur.

Katanyanya lagi, pengalaman bekerja di hotel telah banyak memberi idea pada beliau selain kenangan isterinya semasa belajar di Brisbane juga dapat diterapkan dengan sempurna ketika mendeko rumah ini. Lebih selesa membiarkan lantai kediaman raw, menggunakan simen render kerana jika titutup dengan tikar getah potensi untuk berbau dan tidak tahan lama adalah sangat tinggi. Pasangan ini juga menggantikan langsir dengan wooden blind untuk pengudaraan yang lancar dan pada waktu malam dapat merasa dingin angin kerana rumah mengadap kawasan bukit tempat laluan angin. Warna Sky Blue dan Ivory White dipilih sebagai warna utama kediaman sesuai dengan minat pasangan ini terhadap alam semulajadi kemudian diolah dengan bijak dalam bentuk yang lebih moden supaya nampak kemas.

Apartment Sri Harmonis di Jalan Gombak milik Encik Ron ini mengambil masa lebih kurang setahun untuk disempurnakan sejak berpindah masuk pada Januari 2017. Pemilihan bahan dan aksesori yang teliti oleh pemilik juga telah menyumbang kepada keindahan rumah ini. Ada antara hiasan yang digunakan telah dikumpul lama sejak dari 2013 dan ada antaranya yang dibeli baru. Inilah yang dinamakan bijak berbelanja dan kreatif kerana tidak semestinya perlu membeli baru segala perhiasan, jika terdapat barang sedia ada yang sesuai juga boleh diletakkan sekali dalam ruang yang serba baru.


Ida Menarik ” Display” Koleksi Kaktus Dan Sukulen

Kaktus dan sukulen adalah 2 jenis tanaman yang berbeza namun sering diletakkan di bawah categori yang sama dek fizikal dan sifatnya yang hampir sama. Tanaman ini antara pilihan utama bagi mereka yang tidak memupunyai masa atau tidak mahir dalam penyelengaraan tanaman memberi suntikkan hijau di dalam kediaman. Tambahan, bentuknya yang unik dan teksturnya yang pelbagai memebri karekter tersendiri terhadap sesebuah dekorasi. Lebih menarik, koleksi kaktus dan sukulen disusun dalam gaya yang tersendi. Secara tidak langsung, ia membangkit lagi aura dekorasi kediaman anda.

Nak pilih dapur gas berkualiti bukan lihat pada harganya, tapi kualiti Tak semestinya yang murah tak berkualiti dan sebaliknya. Kalau anda tahu menilai kualiti dapur gas, tak salah kalau cuba beli yang harganya murah. Berikut, 4 tip yang peru anda perhatikan ketika membeli dapur gas

Sebaiknya, pilih tungku yang diperbuat dari material tembaga kerana ia lebih mudah untuk diselenggara. Tambahan, tembaga tidak mudah berkarat. Namun, tungku dapur gas yang diperbuat dari tembaga agak mahal, anda boleh pilih material tahan karat dan padu

Dapur gas ni walaupun fungsinya sama, tapi rekaanya berbeza-beza. Ada yang 1,2,3 dan mungkin lebih dari 5 tungku. Jika anda jenis amsak yang banyak dan mempunyai ahli keluarga yang ramai, 2 tungku sangat ideal.

Ini pun antara perkara yang perlu diperincikan. Nak tahan lama, pilih badan dapur gas yang diperbuat daripada stanless steel. Material ini tidak mudah berkarat dan kukuh. Silap-silap, 10 tahun pun masih kukuh walau beli harga yang murah. Yang penting, selesai digunakan bersih dan lap kering

Untuk keselamatan yang optimum, pilih hos dan regulator yang disahkan oleh SIRIM. Barang yang telah disahkan oleh SIRIM dijamin selamat

Bersempena dengan sambutan 11.11 Single’s Day pada bulan ini, aplikasi platform penghantaran makanan terkemuka tanah air, foodpanda telah melancarkan satu kempen yang terbaharu iaitu ‘Hidup Gaya Panda’ atau ‘Live Like A Panda’.

Apa yang menariknya dengan pelancaran kempen terbaharu untuk sambutan 11.11 Single’s Day edisi kali ini, para pengguna berpeluang untuk memenangi hadiah istimewa sebuah kondominium 3-bilik dengan keluasan 972 kaki persegi di KAIA Heights, sebuah projek pembangunan baharu di Equine Park, yang ditaja oleh pemaju hartanah terkenal UEM Sunrise bernilai lebih daripada RM570,000.

Dalam pada itu, Pengarah Pemasaran foodpanda Malaysia, Bernard Chong. berkata, “Kami berazam untuk membolehkan pelanggan kami yang sentiasa sibuk merasai sendiri betapa ringkas dan mudahnya penggunaan aplikasi foodpanda.

“Sebagai platform yang sentiasa berkembang, kami berusaha mencipta cara yang kreatif untuk mengetengahkan falsafah jenama foodpanda. Kami mahu menunjukkan kepada semua bagaimana hidup mereka boleh menjadi lebih mudah jika mereka memilih untuk membuat pesanan melalui foodpanda dan kami percaya bahawa hasrat ini boleh dicapai menerusi kempen ‘Hidup Gaya Panda’ atau ‘Live Like A Panda’.

“Kempen ini mengingatkan pengguna bahawa mereka boleh hidup dengan tenang dan bersantai, mengetahui bahawa foodpanda akan menghantar apa yang mereka inginkan terus ke rumah mereka”.

Di samping itu, para pengguna aplikasi foodpanda juga berpeluang untuk memenangi hadiah menarik lain antaranya:

Jadi, mesti ada di kalangan anda yang sudah tidak sabar untuk mengetahui bagaimana caranya untuk memenangi kesemua hadiah menarik ini.

Apa yang cuma anda perlu lakukan adalah dengan berbelanja di aplikasi foodpanda sebanyak mungkin bagi mengumpulkan mata ganjaran setiap kali anda menggunakan aplikasi foodpanda untuk penghantaran, pengambilan makanan dan berbelanja di pandamart. Lebih tinggi nilai pesanan anda, lebih banyak mata yang boleh dikumpulkan:

Jangan lupa untuk gunakan kod promosi ‘PANDA’ apabila anda membuat pembayaran untuk melayakkan diri dan mengambil bahagian dalam pertandingan ini.

Semua pelanggan pandapro pula akan memperolehi mata berganda secara automatik untuk semua pesanan yang dibuat dan mereka yang belum melanggan juga boleh mendapatkan mata berganda semasa minggu 11.11 (7 hingga 13 November). Untuk maklumat anda, kempen pertandingan istimewa ini berlangsung dari 1 hingga 30 November 2022.

Jubin pada lantai atau dinding yang kotor dan berlumut adalah perkara turn off yang dapat merosakkan imej tandas anda. Bukan itu saja, jika tetamu lihat pun pasti mereka berasa geli nak masuk. Malu nya!

Memang tidak dapat dinafikan, nak memastikan tandas sentiasa dalam keadaan tip top dari segala aspek adalah satu hal yang memenatkan dan merumitkan tetapi ia penting untuk menjaga kebersihan dan juga bagi memastikan keharmonian rumah tangga yang berpanjangan.

Salah satu bahagian paling susah nak di maintain adalah pada jubin serta grouting kerana jika kita lalai sedikit pasti lumut dan kotoran mula melekat dan kalau dibiarkan lama-lama nanti susah nak tanggal. Tapi jangan risau, anda tak perlu lakukan renovasi besar besaran di tandas pun. Hanya perlu jadikan tugas mencuci tandas sebagai rutin. Yang menariknya, tak perlu guna sebarang sabun. Hanya dengan 4 bahan yang boleh didapati dari dapur sahaja.

Serbuk Penaik

Untuk sesi pembersihan minor seperti tompokan air, saki-baki tumpahan shampoo dan debu, serbuk penaik adalah bahan yang sesuai menggantikan sabun pencuci lantqi. Celupkan span lembap ke dalam mangkuk serbuk penaik dan gosokkan pada jubin, grout atau mana-mana permukaan yang kotor. Bilas dengan teliti menggunakan air suam. Cucian seperti ini ideal dilakukan sekurang-kurangnya seminggu sekali.

Cuka

Antara bahan dapur yang sesuai dijadikan sebagai bahan pembersih jubin adalah cuka. Sifat berasid cuka mewujudkan persekitaran yang menghalang pertumbuhan kulat, cendawan dan bakteria. Ia juga bahan yang boleh menembusi buih sabun, deposit mineral, bintik-bintik air dan banyak lagi.

Campurkan cuka dengan air ke dalam botol dengan nisbah yang sama kemudian semburkan saja bancuhan tersebut ke permukaan jubin. Biarkan campuran tadi di permukaan selama beberapa minit sebelum menyental dengan berus atau span. Untuk kotoran yang degil, tambahkan serbuk penaik ke dalam bancuhan cuka.

Cuka juga boleh berfungsi sebagai agen pencegahan untuk kegunaan setiap hari. Jadi anda boleh semburkan campuran ini pada jubin dan permukaan kaca sebelum anda keluar dari bilik mandi.

Garam

Garam berkuasa untuk membunuh organisma sel tunggal, seperti kulat dengan cara menegringkan mereka. Tapi jangan terkejut, untuk memastikan cara ini berkesan, kawasan kulat perlu dibiarkan lembap, barulah dapat lihat kebolehan garam yang sebenar. Untuk jubin lantai atau permukaan rata yang lain, anda boleh lapkan kawasan itu dengan kain lembap dan taburkan garam, sebelum menyental ke dalam bahagian-bahagian tertentu. Biarkan ia semalaman sebelum menyambung kerja-kerja pembersihan disebelah pagi keesokan harinya. Sebarang jenis garam kasar, termasuk garam Epsom, boleh digunakan.

Jus Lemon

Jus lemon kegemaran di kalangan pencinta bahan semula jadi kerana keupayaannya untuk membersihkan kotoran serta meringankan masalah kulit dengan efektif. Begitu juga tindak balasnya terhadap jubin. Seperti cuka, jus lemon segar mengandungi asid yang agak kuat menjadikan nya sebagai musuh utama buat kulat dan cendawan. Ia juga berfungsi dengan baik apabila digabungkan dengan serbuk penaik.

Itulah antara bahan semulajadi yang boleh digunakan untuk kerja pembersihan jubin. Anda boleh lakukan semuanya sendiri, tidak perlu runsing lagi. Selamat membersih!


Gemarkan Konsep Dekorasi Bertemakan Nordic? Ini Mungkin Boleh Jadi Sumber Inspirasi Untuk Anda!

Ada tak di kalangan anda yang amat mengemarkan konsep dekorasi hiasan dalaman rumah yang bertemakan Nordic seperti ini? Bagi yang yang tidak mengetahui secara mendalam mengenai konsep dekorasi hiasan dalaman rumah yang bertemakan Nordic atau lebih popular Scandinavian ini telah dipelopori oleh negara di Sweden, Denmark dan Norway.

Untuk maklumat anda, tema ini menampilkan gaya ringkas dan bersederhana yang sememangnya menjadi pilihan ramai bagi yang mahukan wujudkan suasana tenang dalam dekorasi hiasan dalaman rumah.

Jadi, tidak mustahil lah konsep dekorasi hiasan dalaman rumah yang bertemakan Nordic atau Scandinavian ini sentiasa menjadi pilihan ramai dari seluruh negara.

Bagi anda yang sedang mencari ilham dan sumber inspirasi dekorasi hiasan dalaman rumah yang bertemakan seperti ini, perkongsian ini mungkin boleh dijadikan sebagai contoh serta panduan kepada anda semua.

Sumber: Facebook Kakideko

Pudina dan kesum antara tanaman yang mudah dibiakkan namun ramai gagal memastikan tanaman mereka terus hidup. Kedua-dua tanaman ini memerlukan habitat yang mempunyai kelembapan yang tinggi. Jadi, kebiasaanya untuk tanaman yang memerlukan kelembapan yang tinggi sesuai di biakkan menggunakan kaedah 3T (tanam, tinggal dan tuai) atau mudah kata hidroponik. Teknik ni juga sesuai buat yang tak ada masa nak menyiram pokok

Pokok pudina ini saya tanam secara hidroponik ringkas, ikut panduan di youtube.

Ini gambar-gambar terbaru. Nanti Kak Odah cari semula masa baru-baru buat. Dulu sikit saja daunnya dan kecil-kecil. Sekarang sudah makin lebat dan besar-besar daunnnya.
Ok, kalau mahu cuba boleh ikut langkah-langkah berikut ini :

1. Dapatkan anak pokoknya yang mempunyai akar. Saya beli di nurseri.
2. Sediakan satu bekas untuk diisi air dan penapis di atasnya (atau lubangkan bekas makanan). Boleh lihat gambar.
3. Keluarkan pokok pudina tadi dari tanah dan bersihkan akarnya.
4. Letak pudina pada bekas tapis dan masukkan akar-akar pudina tadi melalui lubang-lubang pada tapis tersebut. Jika kecil sangat, potong sedikit untuk besarkan.
5. Pada bekas air di bawahnya pula, letakkan air sehingga paras bawah penapis. Atau pastikan akar terendam dalam air.
6. Masukkan baja air AB ikut sukatan pada panduan penggunaan baja. Bacaan ppm untuk pudina ialah 1400-1680 ppm. (Baja AB dan alat bacaan ppm air boleh dibeli dalam talian. Murah je)

7. Seminggu atau 2 minggu sekali kena potong potong pucuk pudina ini untuk menggalakkan lagi pertumbuhan daun baru. Juga kena periksa paras air dan kandungan bajanya.
Selamat mencuba!

Ruang dapur yang luas dan selesa sering menjadi idaman ramai. Tapi tidak semua berpeluang memiliki kediaman yang dilengkapi dapur sebegitu.

Tetapi jangan risau, keluasan dapur tidak menentukan keselesaan ruang. Disini IMPIANA kongsikan cara-cara untuk pemilik dapur kecil untuk memberikan ilusi ruang yang luas pada dapur anda.

1. PEMILIHAN WARNA
– Gunakan warna putih atau rona-rona neutral yang terang sebagai sentuhan warna utama pada ruang dapur anda.
– Terutama pada warna dinding dan juga warna kabinet atau ruang simpanan.
– Warna putih akan sert-merta membuatkan ruang dapur kelihatan lebih luas serta bersih.
– Boleh gabungkan warna putih dengan warna pilihan anda tetapi jangan keterlaluan sehingga dapur nampak serabut pula.

2. JENIS RAK
– Rak jenis terbuka merupakan pilihan yang tepat untuk buatkan ruang dapur nampak lebih luas
– Walaupun perlu sentiasa dikemas dan disusun, rak jenis ini boleh kurangkan kepadatan dapur.
– Selain itu, ia lebih mudah untuk anda mencapai barang apa yang diperlukan ketika memasak.

3. PENGGUNAAN CERMIN
– Gunakan “backsplash” daripada cermin juga dapat beri effect luas dan mewah pada dapur anda.
– Boleh juga tukar pintu atau tingkap kayu kepada yang berkaca. Kesan dari pencahayan dari luar buat ruangan dapur anda kelihatan lebih luas.

4. KONSEP
– Terapkan konsep “less is more” ataupun minimalis di ruang dapur
– Simpan peralatan yang jarang digunakan, contohnya pembakar roti, “coffee maker”, blender.
– Elakkan menyimpan peralatan seperti ini di atas meja, simpan di satu tempat dalam ruangan khas.
– Minimumkan kabinet/ perkakas dapur.

Sumber Imej : Carian Google

Setelah bertahun-tahun bekerja keras di dapur, sudah tentu keadaan dan prestasi dapur gas sudah tidak sama lagi seperti semasa baru dibeli. Setiap dapur gas layak di berikan servis yang sewajarnya agar ia dapat bertahan lebih lama lagi.

Masalah serpihan karat yang menutupi lubang pada tungku dapur gas membawa kepada keadaan api kecil. Hal ini akan mengganggu prestasi masakan anda. Sedih! Tetapi jangan risau, kerana masalah ini ada jalan penyelesaiannya.

Sebelum itu, ini peralatan yang diperlukan :
1.Playar
2.Pemutar skru bunga dan philips
3.Klip kertas
4.Spray anti karat WD40
5.Kertas surat khabar lama

1.Tanggalkan tungku
dari injap gas dengan mencabut pin di bahagian bawahnya.

2. Buka skru
Selesai tanggalkan tungku dari injap gas.Cuba buka skru untuk pisahkan injap gas dan paip gas.Jika terlalu ketat tidak perlu dipisahkan.

Dalamnya ada getah seal dan akan nampak injap gas berlubang besar dan kecil bagi mengawal penggunaan gas.

Bagi golongan wanita yang ingin melakukannya sendiri tidak perlu keluarkan injap dan paip gas ini. Terus cucuk klip kertas ke saluran injap gas.

Ambil spray anti karat dan semburkan ke dalam bahagian penyambung antara tungku dan injap gas.Kemudian gunakan klip kertas untuk mencucuk lubang halus di injap gas.

6. SIAP!
Taraaaaaa..sudah siap di servis. Dapur ini telah dua tahun digunakan.
Dapur yang dijaga dengan baik mampu bertahan lebih lama.
Jika perumahnya dan paip gas sudah terlalu uzur dinasihatkan tukarlah yang baru ya.

SEBELUM

SELEPAS

Selamat mencuba, semua!


Cara Mengemas Rumah “EMERGENCY” 15 Minit Apabila Tiba-tiba Ada Tetamu Nak Datang

Pasti ramai yang mengalami situasi ini. Di saat anda bermalas-malasan atau pun sibuk di pejabat, tiba-tiba dapat panggilan ada orang nak datang rumah. CEMAS HABIS.

Rumah bersepah dan tak berkemas lagi. Khuatir malu, sampai ada yang sanggup menipu kata tak ada di rumah lah, sebok lah, nak keluar lah. TAK BAIK TAU. Tetamu datang kan bawa rezeki, perginya membawa dosa kecil kita.

Jadi, tak perlu risau. Jangan ingat untuk berkemas kita perlu peruntukkan masa yang panjang seperti yang anda lakukan setiap hujung minggu tu. Cuba ikut tip mengemas 15 minit yang disediakan.

Ruang tamu

Ruang tamu adalah tempat utama yang anda perlu kemaskan. Apa yang anda perlu lakukan?
1. Buka tingkap dan beri pencahayaan sepenuhnya pada ruang tamu
2. Semburkan aroma kesegaran atau pasangan lilin terapi yang memberi kesegaran
3. Ambil bakul, dan kumpulkan apa sahaja barang yang kelihatan bersepah di atas lantai, sofa dan meja kopi.
4. Simpan bakul tersebut di dalam almari atau sorok sementara di bilik yang anda rasa memang tetamu tak akan masuk
5. Lap permukaan meja kopi dengan kain kering dan bersih. Jangan guna kain basah nanti kesan kotoran atau watermark mudah kelihatan
– vacuum kawasan yang anda rasakan berpotensi menjadi tempat duduk tetamu.

Bilik air

Pernah dengar tak, kebersihan bilik air melambangkan peribadi anda. Jadi, pastikan bilik air tak kira lah yang jarang dipakai perlu sentiasa kemas dan bersih.Tapi mungkin anda belum sempat nak cuci tanda, ini yang anda perlu lakukan.
1.  Buka tingkap tandas atau saliran udara
2. Kutip semua pakaian, sampah yang terdapat di dalam bilik air dengan kadar segera. pakaian yang dikutip tadi terus letak dalam bakul cucian dan sampah tu buang lah.
3. Cuci ringkas toilet bowl, sinki, dan lantai dengan menggunakan sedikit sabun cucian. Jangan banyak sabun, nanti nak hilangkan buihnya pun dah satu hal.
4. Tutup mangkuk tandas
5. Gunakan kain bersih yang kering untuk lap cermin, dan kemudian sinki yang telah dicuci tadi dan penutup mangkuk tanda. Nanti jika dibiar kan basah, lagi nampak tidak bersih dan tetamu perasan, macam baru cuci je. hehehe
6. Akhir sekali semburkan aroma wangi di dalam bilik air dan tandas

Dapur

Ni antara ruang yang paling jarang nak dikemas kan? Ada tu, orang nak datang baru nak mengemas. Jadi, apa yang anda perlu lakukan:
1. Buka semua tingkap dan selak langsir untuk memberi pengudaraan segar.
2. Basuh semua pinggan mangkuk yang bertindan-tindan dalam sinki dan susun di rak pengering. Untuk cucian pinggan lebih mudah dan cepat, tadah air sabun dalam sinki atau dalam besen dan rendam semua pinggan mangkuk kotor. Kotoran degil pun mudah untuk ditanggalkan

3. Susun pisau pemotong di dalam satu bekas. Kalau anda tak ada bekas penyimpan pisau yang khas, dalam laci pun boleh.
4. Lap meja makan atau tabletop di dapur dengan kain bersih dan kering
– Akhinya buang sampah

Pintu masuk

Pintu rumah adalah ruang yang terakhir anda perlu kemas. Mengapa pintu sedangkan ia menajdi laluan utama tetamu. Sebenarnya, kalau masa anda tengah mengemas depan pintu dan tetamu sampai, tak lah nampak sangat anda baru nak membersihkan rumah. Lagipun, bahagian dalam semua dah sempurna tak perlu risau apa dah.
1. Angkat alas kaki dan ketok kan bagi semua habuk-habuk dan pasir keluar.
2. Susun semua kasut pada rak yang telah di sediakan
3. Dan sapu perlahan-lahan sambil menunggu tetamu tiba

DAH SIAP MENGEMAS.

Cat dinding pada bahagian luar rumah ternyata lebih cepat mengalami kerosakkan. Ianya seperti warna menjadi pudar dan rekahan cat terkupas kerana terdedah dengan panas matahari dan air hujan. Malah, perubahan iklim yang tidak menentu juga menyebabkan dinding luar rumah anda ditumbuhi oleh kulat kerana suhu yang basah dan lembab.
Oleh kerana itu, dinding luar rumah anda perlu dirawat dan di cat mengunakan cara yang betul.

1. Bersihkan Dinding yang Hendak Dicat
Sebelum memulakan proses mengecat, anda perlu pastikan dinding dalam keadaan bersih dan tidak ada kotoran atau debu tebal yang melekat. Jika tidak dibersihkan, kotoran yang terdapat pada dinding dapat membuat cat mengelupas dan tertanggal apabila ia kering.
Jika dinding anda dipenuhi dengan lumut, anda tembak sahaja air paip dengan semburan yang maksima sehingga lumut-lumut itu tertanggal.

2. Pilih Cat Khas Untuk Outdoor
Cat khas untuk outdoor biasanya sudah diformulasikan untuk mengecat dinding bahagian luar sehingga lebih kuat dan tahan lama untuk melindungi dinding dari perubahan iklim. Salah satu ciri cat dinding luar rumah biasanya mencantumkan keunggulannya seperti weather proof atau weather resistance.
Selain itu, kandungan cat ini juga boleh mencegah timbulnya lumut dan kulat akibat rembesan air hujan. Cat dinding yang baik biasanya akan bertahan tanpa kerosakan dan mengelupas selama hampir empat tahun.

3. Sesuaikan Cat dengan Jenis Dinding
Cat yang biasa digunakan untuk dinding tembok biasa tentu akan berbeza dengan cat yang dipakai untuk dinding kayu atau batu alam. Cat tembok biasanya memiliki tekstur lebih tebal dibandingkan cat dinding batu atau kayu agar lapisan simen di bawahnya tidak terlihat.

4. Pilih Warna Cerah
Pemilihan warna juga penting. Warna cerah disarankan kerana memiliki pigmen lebih sedikit dibandingkan cat warna gelap sehingga risiko untuk pudar lebih sedikit dibandingkan bila anda menggunakan warna pekat. Beberapa warna yang disarankan adalah kuning, hijau muda atau warna putih.

5. Mengecat Dinding di Saat Cuaca Cerah
Pemilihan waktu pengecatan juga penting. Mengecat rumah di saat cuaca cerah pastinya dapat membantu proses pengeringan cat. Bila mengecat di saat musim hujan maka lapisannya akan mudah rosak kerana terbawa air.
Perhatikan juga kondisi dinding rumah sebelum mulai dicat. Dinding yang memiliki permukaan lembab atau basah boleh membuat cat tidak terserap dengan sempurna.

6. Gunakan Teknik Pegecatan yang Tepat
Teknik pengecatan pun harus diperhatikan kerana bila salah akan membuat permukaan tembok tidak halus. Oleh itu, sebaiknya mula sapu dahulu bahagian yang sukar seperti sudut dinding dan bahagian yang dekat dengan atap.

Kabinet dapur biarlah binaannya praktikal. Ramai suri rumah yang sudahpun mempunyai gambaran bagaimana reka bentuk dapur idaman mereka sebelum seorang tukang kabinet datang menunjukkan design pada mereka.

Bagaimana pula dengan layout kabinet dapur? Ramai ke yang tahu layout yang bagaimanakah yang mereka mahukan untuk dapur mereka? Perlu difahami bahawa design untuk kabinet dapur yang dipilih mestilah sesuai dengan keluasan dan ruang pada sudut dapur.

Bagi anda yang tinggal di kawasan perumahan dan perkampungan, pasti pernah berdepan dengan masalah untuk menghalau haiwan perosak seperti tikus dan cencurut di rumah. Malah, mesti ada juga di kalangan anda yang sudah melakukan pelbagai cara untuk mengatasinya namun masih tidak berjaya untuk menangani masalah tersebut.

Tahukah anda, sebenarnya ada petua dan cara mudah untuk menghapuskan haiwan perosak tersebut buat selama-lamanya daripada terus membiak dalam kediaman anda dengan hanya menggunakan satu bahan sahaja.

Bahan apa yang cuma anda perlukan adalah serbuk belerang. Umum mengetahui, serbuk belerang adalah merupakan salah satu bahan kimia yang beupaya untuk menghalau haiwan berbisa dan berbahaya seperti ular. Selain itu, ia berupaya untuk menghalau haiwan perosak seperti tikus dan cencurut ini.

Caranya, ambil satu atau dua sudu serbuk belerang dan bungkus ia menggunakan sehelai kain kecil. Lalu, diikat seperti seakan-akan sup bunjut yang selalu kita guna untuk memasak.

Apabila bunjutan serbuk belerang itu telah siap, letakkan ia di kawasan yang tersorok di sekitar dinding luar dan dalam rumah terutamanya di dapur.


KOHLER Memperkenalkan Bilik Pameran Terbaharu, Membawa Pengalaman Membeli-Belah yang Menyeronokkan kepada Pelanggan

Peneraju global dalam reka bentuk dan pembuatan produk peralatan bilik mandi dan dapur mewah, KOHLER, membuka ruang pameran baharu di Seksyen 16, Petaling Jaya, Selangor. Dengan keluasan 420 kaki persegi, pelancaran bilik pameran ini juga seiring dengan ulang tahun ke-150 KOHLER sebagai penyedia pengalaman hidup yang elegan melalui inovasi yang mengubah industri.

Pelancaran bilik pameran eksklusif yang baru ini mewakili tonggak pencapaian penting bagi KOHLER untuk terus mengembangkan jenama mereka dan menawarkan pengalaman membeli-belah yang tiada tandingan. Bilik pameran ini direka untuk mempamerkan produk jenama tersebut dengan cara yang paling menarik dengan memaparkan seleksi produk dengan fungsi penuh, sekaligus memberikan pelanggan peluang mencuba pelbagai pilihan mandian yang sedia ada.

“Sebagai sebuah jenama, komitmen kami terhadap kualiti, inovasi dan reka bentuk tidak dapat dibandingkan lagi – pembukaan bilik pameran ini menandakan kejayaan lain dalam usaha kami membawakan pengalaman hidup bergaya KOHLER kepada pengguna di Malaysia dan mengukuhkan lagi komitmen kami dalam mengembangkan lagi jenama kami di pasaran,” kata Leo Leong, Pengurus Besar Utara & Asia Tenggara Kohler Kitchen & Bath North & Southeast Asia, KOHLER Co., sebelum menambah, “Kreativiti dan reka bentuk bertaraf dunia adalah jiwa dan asas kepada jenama KOHLER dan dengan misi unutk membawa hidup bergaya kepada pelanggan, kami berharap dapat memberikan pengalaman baru dan unik kepada pereka, arkitek, pemaju dan pengguna kami dalam mencari produk yang sesuai untuk melengkapkan ruang rumah mereka.”

Sebagai pelopor utama dalam industri, KOHLER terkenal dengan reka bentuk inovatif dan kualiti yang terbaik, dengan pengalaman beroperasi lebih 150 tahun. Menawarkan pelbagai produk bilik mandi dan dapur mewah, barisan produk jenama ini meliputi tandas, pancuran mandian, pili air, paip dan tab mandi yang memenuhi citarasa pemilik rumah kotemporari yang bijak. Produk yang dipamerkan termasuklah seleksi produk terbaru jenama ini iaitu koleksi Anthem™ Valves and Controls dan koleksi Statement™ Showering, dan juga produk eksklusif lain seperti Tandas Pintar, Koleksi Edisi Artis dan produk dengan penyebaran wap fizikal (PVD).

Sebagai peneraju dalam membawa pancuran mandian digital ke pasaran, KOHLER telah menggabungkan kejuruteraan pakar dan kuasa air untuk memperkenalkan evolusi kepada pengalaman mandian – menawarkan pengalaman mandian yang mengasyikkan dan kebebasan untuk mengadaptasinya mengikut citarasa setiap individu. Seleksi produk termasuklah;

Gambar di atas: Koleksi Anthem™ Valves and Controls (Kiri) dan Koleksi the Statement™ Showering (Kanan)

Koleksi Anthem™ benar-benar menandakan satu pencapaian unik dalam teknologi pancuran mandian dan meningkatkan pengalaman mandian secara keseluruhan.

Koleksi Statement™ bertujuan untuk mentakrifkan semula minimalisme moden sejak 10 tahun lalu. Mengambil inspirasi dari objek di luar bilik mandi seperti perabot dan elemen pencahayaan, hasilnya adalah minimalism yang mudah dan mesra dimana menekankan campuran antara bentuk dan fungsi dalam sebuah reka bentuk yang cantik.

Pengunjung berpeluang melihat koleksi ini dalam pelbagai reka bentuk dalaman bilik mandi yang berbeza. Ini termasuklah contoh reka bentuk bilik mandi yang klasik, kontemporari, moden dan mesra keluarga serta kawasan demonstrasi langsung di mana mereka dapat melihat bagaimana kedua-dua koleksi memberikan pengalaman pancuran mandian yang tiada tandingannya.

Pameran eksklusif KOHLER kini dibuka kepada orang awam dan menawarkan pelbagai perkhidmatan, dari demonstrasi produk hinggalah kepada perundingan peribadi daripada pasukan pakar reka bentuk KOHLER. Pameran ini terletak di 32, Jln Dato Abu Bakar 16/1, Seksyen 16, 46350 Petaling Jaya, Selangor dan akan dibuka dari 9 pagi hingga 6 petang  pada hari Isnin hingga Jumaat dan dari 10 pagi hingga 3 petang pada hari Sabtu

Salah satu bahan wajib ada untuk tujuan memudahkan dan mempercepatlan kerja-kerja memasak di dapur ialah stok cili kering yang telah siap dikisar. Namun stok cili kering kisar biasanya hanya tahan satu minggu atau paling lama pun satu bulan.

Ok jom saya nak share bagaimana cara nak buat stok cili kisar yang tahan 3 bulan tanpa bahan pengawet

1. Potong-potong cili kering dan rebus.
2.Selepas rebus sejukkan , buang biji dan masukkan cili kering dalam mesin pengisar
3. Tambah garam kasar, minyak masak, air dan air perahan asam jawa (sukatan agak sendiri ikut banyak mana cili).

# air perahan asam jawa boleh juga menggantikan cuka jika tiada alahan pada cuka.

4. Simpan dalam bekas dan masukkan dalam peti sejuk. Guna bila perlu sahaja.
Cili kisar ini tahan selama tiga bulan. Masa nak masak nanti, hanya seimbangkan dengan bahan-bahan yang lain.

Nak Ruang Tamu Kemas Dan Rapi, 6 Barang Ni Tak Patut Ada. Ruang tamu seharusnya menjadi ruang yang paling aman dan selesa. Kerana diruang inilah anda akan melayan tetamu dan mungkin menjadi ruang santai juga. Namun, IMPIANA perhatikan ramai yang tidak hiraukan ruang tamu mereka bersepah dengan barang harian yang digunakan.

Kalau kemas pun, sekejap je. Untuk ambil gambar atau terpaksa kemas sebab ada tetamu nak datang, Betul tak? INI SEPATUTNYA TIDAK BERLAKU. Untuk pastikan ruang tamu anda sentiasa kemas dan rapi, 6 perkara ni tidak patut berlaku

Ruang tamu adalah ruang yang perlu sentiasa rapi. Sebab tu tak, elak letak barang yang tak sepatutnya seperti beg, mainan dan sebagainya. Sediakan satu ruang lain yang berfungsi sebagai drop off anda.

Penggunaan rekaan perabot dempak atau besar untuk dekorasi dah ketinggalan zaman. Tak kiralah rumah anda luas mana pun, pemilihan perabot gaya minimalis dan ringkas lebih praktikal.

Menurut pakar rekaan dalaman Assenberg, penggunaan tanaman atau bunga tiruan adalah sesuatu yang tidak patut. Ianya hanya menggalakkan habuk atau dibu lebih mudah diperangkap.

Sebaiknya, gunakan tanaman asli kerana ia lebih mempunyai fungsi membantu detoksifikasi udara di rumah secara tidak langsung. Tambahan, hidupan segar mengundang aura positif di dalam kediaman

Kusyen merupakan kemasan lembut yang memainkan peranan yang penting dalam apa juga gaya dekorasi. Tapi, jika jumlahnya terlalu banyak ia hanya akan menyebabkan dekorasi andak kelihatan terlalu padat walaupun telah disusun rapi. Cukuplah 3 biji untuk sofa 2 seater dan 6 biji bagi sofa yang lebih panjang

“Penggunaan bean beg di ruang tamu adalah sesuatu yang tidak bijak,” Amira Johnson. Pereka dalaman dari Emerald Doors

Bean beg sebenarnya memakan ruang yang banyak dan agak sukar untuk dipadankan dengan perabot yang lain. Sebaiknya gunakan perabot yang strukturnya kukuh di ruang tamu. Mankala bean beg hanya sesuai di bilik kanak-kanak

Seperti penggunaan perabot bersaiz besar, langsir dengan ropol yang sarat atau tebal pun pilihan yang sudah ketinggalan zaman. Tambahan, langsir yang tebal hanya akan menyekat sumber pencahayaan semula jadi dari memasuki ruang tamu. Secara tidak langsung, ia hanya akan menyebabkan ruang tamu anda kelihatan kusam

Memang tengah “In” rekaan sofa menggunakan kain velvet. Penggunaan sofa velvet menjadikan dekorasi kediaman kelihatan lebih mewah dan versatile. Namun, ramai tak tahu bahawa material velvet ini sangat sensitif. Jadi untuk memastikan sofa anda kelihatan cantik dan bersih, ada beberapa perkara yang perlu anda lakukan.

GUNAKAN PENCUCI KHAS

Gunakan pencuci yang dikhususkan untuk upholstery yang mudah didapati di kedai-kedai DIY. Sebelum menggunakan Pencuci Upholstery, uji bahan pencuci pada kawasan kain velvet yang terlindung, seperti bahagian belakang atau bahagian bawah sofa. Biarkan cucian kering sepenuhnya dan lihat kesan selepas dicuci. Jika tidak menjejaskan fabrik, ini menunjukkan pencuci tersebut sesuai digunakan pada sofa velvet anda.

Gunakan span lembut ketika mencuci dan lakukan sentalan yang sangat perlahan. Selepas cucian kering sepenuhnya, vakum dan lap sekali lagi dengan menggunakan kain kering

CARA MEMBERSIHKAN KOTORAN JENIS BASAH

Jika sofa velvet anda tertumpah air atau mempunyai sebarang kotoran jenis cecair seperti makanan, minyak dan sebagainya, tekap bahagian yang terkena dengan tuala keriang atau tisu. Jangan lap tau. Hanya tekap sahaja dan Pastikan tiada sisa yang tertinggal. Larutkan pencuci upholstery di dalam air dan sapukan perlahan-lahan pada permukaan velvet dengan menggunakan span lembut. Gunakan pengering rambut atau dedahkan pada kipas untuk keringkan


Krik Krok Krik…Lewat Malam Bunyi Itu Kembali Di Ruang Tamu….

Bukan sekadar tempat belayar rasa sepi…kerusi goyang selalunya sinonim dengan warga emas, menghabiskan masa di anjung sambil menghirup udara petang. Adakah ia sekadar warga emas? Adakah ia sekadar untuk membuang masa? Atau adakah ia direka sekadar membuai kita untuk tidur? Tapikan apa yang menarik, kini macam-macam bentuk kerusi goyang boleh kita jumpai di kedai atau on line. Pilihan daripada rotan ke plastik, ke besi ke sofa sekali pun…

Kita acap kali melihat, kerusi goyang menjadi pilihan mereka yang kepanasan tidak boleh tidur dan sebagainya. Bagi anak-anak pula ia merupakan alternatif untuk bermain buaian. Asal tak tersepit kaki sudah. Namun jika dilihat budaya kerusi goyang ini berada di mana-mana. Jangan kata Asia, malah di negara maju seperti Eropah juga masih membudayakan kerusi seumpama ini sebagai alternatif. Ada yang menyatakan ia seumpama terapi diri. Melayan resah atau mendodoikan diri.

Kini apa yang dilihat, konsep Scandinavian masih kekal menghasilkan kerusi goyag ini untuk dewasa dan kanak-kanak. Malah apa yang lebih menarik, ia tidak meminggirkan kerusi goyang pada satu sudut. Misalnya hanya di bahagian anjung kediaman, di sudut terbiar, di pinggir kamar atau dek taman. Sebaliknya ia menyesuai pada kerusi ini di ruang tamu sebagai pemanis pandang dan keunikan kepelbagaian bentuk kerusi dalam sebuah ruang. Jadi apa maknanya?

Maknanya dalam sebuah kelompok jika berkumpul di ruang tamu atau keluarga, biar apa pun aktivitinya, mereka tidak meminggirkan kelompok pengguna sinonim kerusi goyang tersebut. Siapa? Sudah pasti warga emas! Kerusi yang selalu menjadi pilihan mereka, jika selalu kita pinggirkan kini kita satukan dengan yang lain. Mereka punya tempat isitmewa dalam kediaman kita. Bukan sekadar duduk bersahaja, tetapi pandangan, keputusan dan perbincangan bersama mereka sangat kita hargai. Tata hias sebenarnya bukan sekadar jamuan pandang, tetapi mampu mendidik kita malah generasi akan datang. Simple-simple sahaja di IMPIANA.

Jingga…orang kata warna pinang masak. Aduhai sakit mata bila dihias di dalam kediaman. Adakah benar? Itu mungkin persepsi orang yang takut bermain dengan warna. Hakikatnya, jingga banyak membantu ruang agar nampak seri terutama mereka yang menghias rumah dengan set perabot jati perang mewah.

OREN DENGAN WARNA KAYU MEMANG ELOK…

TAK PERLU BANYAK SIKIT SANA-SINI PUN DAH NAIK SERI.

ANDA SEORANG YANG DRAMATIK? NI KALAU RUMAH AGAK GELAP MEMANG LAWA PAKAI WARNA OREN.

Usah digelapkan lagi rumah dengan cat warna senada. Perang bertemu perang apa je yang nampak ? Kesian kayu jati itu. Jadi antara warna yang serasi dalam kelompok perang adalah jingga. Jangan lupa kita mempunyai banyak pilihan rona jingga yang cantik lagi eksklusif. Mungkin bagi ruang kediaman yang agak gelap dan terkepung itu boleh ditukarkan moodnya dengan rona seumpama ini.

OREN LEMBUT PUN SESUAI UNTUK GAYA MODEN ATAU RETRO

SATU LAGI GAYA RETRO MODEN YANG NAMPAK EKSKLUSIF KAN…

MODEN KONTEMPORARI DENGAN SEDIKIT ESEN ALA-ALA ETNIK DI SITU…

Pereka kata lagi, rona jingga ini boleh merangsang selera anda untuk makan. Ia juga nampak ceria dan moden terutama bagi keluarga muda yang mempunyai anak-anak yang ceria membesar. Anda yang mempunyai karakter periang dan aktif juga serasi dengan warna seumpama ini. Cuma cari biasan atau tone yang paling sesuai.

DRAMATK DAN ELEGAN. MAKSIMALISM SESUAI BAGI ANDA YANG BERJIWA ARTISTIK

GAYA RETRO MEMANG MENARIK JIKA BIJAK MEMADANKAN WARNA YANG SESUAI.

SEGAR DAN CANTIK. TAK PERLU BANYAK ASAL PANDAI BALANCE PENGGUNAAN WARNA OREN NI.

Jaid jika ruang tamu anda memboasankan, semua warna kelabu, hitam atau putih, selitkan sebuah dua kerusi jingga yang boleh menyerlahkan seri suasana. Jika mahu berjimat sejambak bunga jingga atau kemasan jingga sudah memadai. Itulah kehebatan warna terang, tak nak guna banyak, sedikit sudah memadai.

MINIMALISM? SATU CUKUP KASI PERBEZAAN PERABOT DAN TAKLAH NAMPAK BOSAN

ILHAM YANG HAMPIR SAMA. OREN MENJADI PENYERI RUANG

SUAI PADAN YANG POPULAR DI KALANGAN PEREKA UNTUK WARNA JINGGA

Tidak dinafikan mesti ada dikalangan anda yang berasa bimbang atau sekiranya tersalah membuat pilihan warna cat dinding rumah untuk tampak cantik.

Kini, anda tidak perlu lagi bimbang kerana anda boleh memilih warna cat yang tepat dan bersesuaian untuk dinding rumah dengan mengunakan bantuan aplikasi Nippon ColorCreation.

Nak tahu bagaimana caranya? Ikuti langkah ringkas yang telah disediakan.

Pertama, anda harus memuat naik aplikasi Nippon ColourCreation di telefon pintar menerusi App Store dan Google Play Store.

Seterusnya, anda klik butang ‘+’ kemudian ‘Add a photo’ dalam aplikasi tersebut seperti yang tertera pada gambar.

Selepas itu, muat naik gambar dinding rumah anda sebelum memilih warna cat kegemaran anda di ruangan ‘Colour Creations Palette’ yang tersedia lebih daripada puluhan pilihan warna.

Hasilnya, anda boleh melihat sekiranya warna cat tersebut bersesuaian atau pun tidak mengikut citarasa masing-masing.

Bukan itu sahaja, anda juga berpeluang untuk melihat hasil sebelum dan selepas dengan mengunakan aplikasi ini

Kalau pilihan warna sudah berkenan di hati, jadi anda dah boleh cepat-cepat terus pergi beli dan cat dinding rumah dengan segera.

Dengan langkah ini, anda bukan sahaja tidak lagi akan berasa bimbang jika tersalah pilih warna cat tetapi dapat juga menjimatkan masa anda.

Sumber: Nippon Paint Malaysia

Baca artikel seterusnya di bawah;

‘Masa itu Emas’, itulah pepatah yang kita semua kenali sejak dari dulu. Kita mesti menghargai masa yang kita dan jangan sia-sia kan begitu sahaja dengan perkara yang tidak penting atau membuang masa. Oleh sebab itu, kita mestilah ada jam dinding di rumah supaya kita tidak leka jikalau kita ada perkara atau kerja hendak dibuat, kita tidak akan terlepas. Hari ini, saya akan memberi beberapa jenis jam dinding yang cantik untuk dekorasi rumah anda serta fungsinya.

JAM DINDING KAYU IMLEK

Jam dinding ini akan berfungsi sebagai jam tangan dan perhiasan untuk perayaan Tahun Baru Cina. Jam dinding ini biasa terdapat di ruang tamu dan ruang keluarga.

Jam di dinding diperbuat daripada kayu MDF berkualiti tinggi yang tahan bahaya. Saiz jam dinding ini ialah diameter 30 cm. Selain daripada saiz yang sesuai, reka bentuknya juga agak tersendiri, terutamanya frasa “Angpao na lai” yang tertera di atasnya. Siapa tahu, mungkin meletakkan jam dinding itu boleh menyebabkan lebih banyak paket merah.

MIRACLE M26 VT01

Designya adalah vintage dan lawa sekali untuk di dekorasi pada ruang tamu anda dan mempunyai warna yang sudah tersedia.

Tidak mahu menghabiskan banyak wang tetapi masih memperoleh jam tangan yang bagus? Jam dinding Miracle M26 VT01 adalah jawapannya. Jam dinding ini dibina dalam gaya klasik dan akan kelihatan hebat dalam hiasan yang indah.

Jam 20 x 20 cm ini terdiri daripada plastik dan kaca, dan ia dikuasakan oleh enjin kuarza biasa. Produk ini ditawarkan dalam versi warna hitam, putih dan coklat.

THE EVEREST 3M012G

Jam dinding ini mempunyai ukuran yang sangat besar dan designnya kelihatan mewah. Bukan itu sahaja, keunikan jam dinding ini mempunyai detak jam yang halus dan hening.

Everest 3M012G ialah jam dinding 3D yang besar yang boleh menambah dimensi baharu pada ruang anda. Menggunakan jam tangan ini boleh menjadikan tempat anda kelihatan lebih bergaya dan mahal. Jam ini dibina menggunakan gam melekit mengikut corak. Konfigurasi jam selepas ia diletakkan di dinding, iaitu 120 × 120 cm.

Peranti ini menggunakan mesin kuarza yang beroperasi dengan lancar dan senyap. Anda boleh memilih antara rona perak, emas atau hitam yang boleh dikontraskan dengan warna dinding anda. Tambahan pula, anda boleh memilih daripada pelbagai corak. Buih dan akrilik digunakan dalam pembinaan jam tangan ini.

Maka dengan ini, itu sahajalah jenis-jenis jenama jam yang sesuai yang boleh anda beli dan dekorasi rumah anda supaya kelihatan cantik dan menawan.


Petua Hilangkan Kesan Kunyit Pada Pengisar dan Pinggan Mangkuk Yang Paling Mujarab

Kunyit, selesai menggunakannya tidak kira lah kunyit hidup mahupun serbuk akan meninggalkan kesan terutamanya pada tangan, periuk, besin, pinggan dan pengisar. Masalah ini kerap menghantui suri rumah. Kalau yang terkesan pada tangan tu, bila Encik suami ajak keluar mesti malu sbb ada kesan kunyit kan.

Ada yang sampai sanggup sediakan pengisar khas untuk tujuan mengisar bahan-bahan yang melibatkan campuran kunyit. Kalau kena pada pinggan dan sudu pula, Sakit mata dibuatnya. Dah guna pelbagai cara untuk mengatasinya. Rendam dengan air panas, guna sabun basuh pinggan yang mahal namun masih gagal.

Untuk atasi masalah ini, Impiana kumpulkan petua-petua mudah untuk menghilangkan kesan kunyit pada peralatan dapur, pakaian, tangan dan pengisar. Selamat mencuba.

Hilangkan kesan kunyit pada baju

Petua 1
Jika anda baru perasan baju anda terkena kunyit malah kari, gunakan cuka dan lemon serta sedikit sabun pencuci baju. Letakkan sabun pencuci baju terus pada kesan kotoran dan biarkan selama 30 minit. Tambahkan cuka dan gosok dengan cermat. Apabila ia mula memudar, tambahkan perahan lemon agar menghilangkan bau cuka dan menyerlahkan seri pakaian. Pastikan kekotoran semua hilang barulah dimuatkan dalam mesin pengering.

Petua 2
Jika baju anda baru sahaja terkena serbuk kunyit, lekas-lekas tenyeh dengan serbuk pencuci. Sental dengan berus secepat mungkin dan bilas. Jemur di bawah panas terik.

Hilangkan kesan kunyit pada tangan

Petua 1
Bancuh soda bikarbonat sampai menjadi adunan seperti krim tangan atau ubat gigi. Lumurkan pada tangan dan sental perlahan-lahan.Kemudian bilas dengan sabun dan air bersih.

petua 2
Adakala rimas juga memasak menggunakan kunyit. Apatah lagi jika satu tangan kita menjadi kuning macam demam kuning pulak jadinya. Jangan panik. Gunakan minyak zaitun dan gosoklah dengan kain. Lebih bagus jika kain tersebut lembab jadi tidaklah terasa perit. Ada juga yang menggunakan scrub badan dan gosok perlahan-lahan.

Cara menghilangkan kesan kunyit Pada pengisar

Petua 1
Caranya, gunakanlah baking soda. Cara untuk membuatnya, campurkan baking soda dengan sedikit air dan gaul sehingga teksturnya menyerupai ubat gigi. Jika sudah siap, sapukan pes pada pengisar dan gosok, kemudian cuci dan bilas lah sehingga bersih.

Petua 2
Masukkan 1 cawan air panas dan 2 sudu makan cuka ke dalam pengisar dan biarkan 2 hingga 3 minit. Kisar air bancuhan cuka beberapa kali sehingga kesan kunyit tanggal.

Cara Hilangkan kesan kunyit pada periuk, pinggan, mangkuk dan sudu

Petua 1
Campurkan baking soda dengan air hingga menjadi pes atau seakan tekstur ubat gigi. Sental pinggan atau periuk yang ada kesan kunyit tadi dengan pes tersebut. Biarkan 1-2 minit baru dibilas.

Pilihan  amali dan selaras dengan konsep kediaman. Bukan sekadar hiasan kamar tetapi mengiringi mimpi anda dalam lena berkualiti.

Kepala katil, umpama satu godaan mata di lembah beradu. Rekaannya juga pelbagai mengikut era dan tidak pernah pereka berdiam diri menghasil yang baru dan baru saban waktu. Biar ramai di antara kita membelinya bukan hanya sedap pada mata tetapi kepala katil juga memainkan peranan penting dalam melengkapkan reka bentuk kamar anda. Ia juga sebenarnya menyerlahkan personaliti anda  dan impian.

Kini ramai pemilik kediaman lebih gemar memilih kepala katil yang ringkas. Mudah dicuci dan dibuka. Biar berkerawang tetapi tidaklah sarat dan berat. Malah pilihan utama sudah pasti kepala katil yang ringkas dan mudah dibersihkan. Malah ada yang tidak memerlukan kepal katil. Katil bagi mereka bukan tempat bermewah-mewah cukup untuk melelapkan mata. Cukup dengan lukisan bersaiz gah sebagai penyeri dinding di bahagian kepala katil.

Anda yang berjiwa seni, pilih aja gantungan atau kerawang menggantikan kepala katil. Berjiwa romantik, tidak cukup dengan rekaan moden klasik ala camel back, sertakan dengan butang chesterfield. Anda yang gemarkan gaya Asia, rekaan moden rotan boleh mejadi pilihan dan anda yang sukakan  moden kontemporari, pilih sahaja rekaan bina dalam fabrik mewah kemas. Manakala  yang sering up to date, pilih sahaja yang polos, moden dan rona neutral yang boleh di suai padan serta tidak lekas jemu. Masakan anda perlu menukar kepala katil saban minggu..betul tak?

Mereka yang memilih moden klasik juga kini lebih senang memilih kepala katil yang mempunyai warna samar atau warna moden neutral biar pun rekaan  agak ekstravaganza. Kita sedar, kini tidur merupakan imbuhan mewah buat warga kota setelah seharian bertarung nyawa mencari rezeki setiap hari. Jadi warna-warna ‘menjerit’ yang lantang dirasakan tidak perlu untuk ruang rehat seumpama ini.

Maka sebelum memilih kepaka katil, pastikan kesesuaian dengan ruang kamar dan perlu ada kaitan dengan konsep utama kediaman. Biar apa pun materialnya , kayu, rotan, besi, fabrik, asalkan anda bijak menjaga dan tahan lasak. Selaras dengan  gaya hidup juga tahap kesihatan kita. Elakkan membeli material yang asalnya catik tetapi sudahnya memerangkap habuk. Bayangkan  jika anda mempunyai lelah dan alahan. Tidur biar nikmat…Usah nanti yang dinamakan mimpi indah bertukar ngeri…

Mesin pengering pakaian (dryer) merupakan salah satu mesin yang amat penting untuk dimiliki setiap rumah untuk memudahkan proses pencucian pakaian. Ini kerana faktor cuaca negara kita tidak menentu lebih-lebih lagi ketika musim tengkujuh. Pakaian yang dibasuh  memang lambat kering.

Sebab itulah pentingnya memiliki mesin pengering pakaian (dryer). Jika anda tidak ada mesin pengering pakaian sendiri di rumah, anda boleh mengeringkan pakaian di dobi layan diri. Namun  apa yang sering terjadi ialah apabila pakaian yang dimasukkan ke dalam mesin pengering tidak kering sepenuhnya. Masih lagi lembap.

Biasa tak anda menghadapi keadaan di mana kain yang dikeringkan menggunakan mesin pengering di dobi layan diri masih agak lembab. Pakaian yang dimasukkan ke dalam mesin pengering tidak kering sepenuhnya walaupun ianya telah di “spin” lebih daripada 30 minit.

Keadaan ini berkemungkinan berlaku disebabkan cara pengeringan anda yang kurang betul. Misalnya saya dapati, ramai orang yang mencampakkan sahaja kain mereka terus ke dalam mesin pengering dengan keadaan kain yang masih basah dan berpuntal-puntal. (Sila rujuk gambar 1).

Cara begini sebenarnya adalah SALAH. Ini kerana, dengan cara mencampakkan kain terus ke dalam mesin, ia akan mengakibatkan kain anda tidak dapat kembang dengan baik sewaktu mesin pengering berpusing yang menyebabkan kain tidak dapat kering dengan sempurna, terutamanya kain yang agak tebal dan di bahagian pinggang dan kaki seluar.

1. Sila perah dan kibas kain anda terlebih dahulu. Ini bertujuan untuk memastikan tiada lagi sisa-sia air pada kain tersebut dan menjadikan ia dapat kembang dengan baik dan tidak berpuntal-puntal apabila dimasukkan ke dalam mesin pengering nanti.

2. Sila masukkan kain tersebut ke dalam mesin pengering sehelai demi sehelai dengan keadaan ianya dikembangkan. Sila susun kain tersebut secara berlapis. (Sila rujuk Gambar 2).

3. Cara ini menjadikan adanya ruang diantara kain anda yang membolehkan kain anda dapat berpusing dengan baik di dalam mesin pengering dan menjadikan proses pengeringan lebih sempurna.

4. Ianya dapat mempercepatkan proses pengeringan dan menjimatkan masa dan wang anda. Ini kerana kain boleh kering dengan sempurna dalam masa 30 hingga 35 minit sahaja (untuk satu bakul penuh kain).

5. Bukan itu sahaja, kain anda juga tidak akan berkedut dan mudah dilipat sebaik sahaja dikeluarkan daripada mesin pengering.

Kalau tak percaya silalah cuba! Moga ia bermanfaat untuk semua.

Ketahuilah bahawa tidur dengan lampu yang terbuka boleh mengakibatkan kanser. Para ilmuan menyatakan bahawa tubuh perlu suasana gelap untuk menghasilkan bahan kimia bagi melawan kanser. Bahkan ketika menyalakan lampu tandas, lampu tidur, lampu-lampu jalanan dan sebagainya dapat menghentikan penghasilan bahan melatonin. Tubuh memerlukan bahan kimia untuk mencegah kerosakkan DNA dan ketiadaan bahan melatonin tersebut akan menghentikan asid lemak menjadi tumor dan mencegah pertumbuhannya. oleh itu, elakkan daripada membuka lampu pada waku tidur.


Cara Mudah Cuci Pinggan Mangkuk Yang Melekat Lemak Tebal

Hidangan sup tulang ini sudah pastinya menjadi kegemaran ramai. Bila dah masak sedap makan, perkara paling stress adalah bila nak cuci pinggan mangkuk yang melekat dengan lemak yang tebal.

Kebiasaanya, perkara kritikal yang akan dihadapi setelah menjamu selera sup tulang adalah untuk mencuci pinggan mangkuk digunakan. Kebiasaanya, pinggan mangkuk yang digunakan tidak akan dicampur dengan yang lain kerana khuatir lemak-lemak tebal yang tersisa melekat atau berjangkit pada yang lain. Lemak tu, kalau sabun berkali-kali pun tetap tak akan bersih. Nak cucian berkesan, kena lah pakai air panas. Betul tak?

Bahan-bahan:
4 cawan baking soda
1 cawan garam
2 cawan air perahan limau

Cara-cara:
1. Campurkan semua bahan dan kacau sehingga rata
2. Sediakan air di dalam besen kecil dan masukkan sesudu pati sabun tadi
3. Larutkan sabun dan masukkan pinggan. Cuci dan bilas seperti biasa

Dekorasi rumah jadi cacamarba, ini perkara yang perlu dielak. Entah kenapa sebabnya bila lihat dekorasi rumah orang lain nampak elok tapi rumah sendiri nampak semak, padat dan serabut.

Mengapa agaknya perkara ini terjadi? Banyak duit dihabiskan untuk membeli barang-barang hiasan dan perabot namun tetap juga tidak memuaskan hati. Apa yang silapnya? Tambah sana, tambah sini tak juga berseri. Sudahnya kita menggigit jari.

Tanpa disedari kebanyakan daripada kita melakukan pelbagai kesalahan ketika menghias kediaman. Jom kita semak apakah kesalahan tersebut.

Ini merupakan salah satu masalah di kalangan kita. Aksesori kediaman sememangnya sangat cantik. Baik yang dibeli sendiri atau yang dihadiahkan untuk kita. Masalahnya terdapat pelbagai bentuk hiasan yang kita perolehi. Pastikan aksesori ini merupakan pelengkap konsep kita. Ini bermakna ia serasi dengan konsep utama, dan menyerlahkan lagi gaya yang kita pilih. Misalnya jika memilih Inggeris, gunakanlah pasu porselin rekaan ala kedesaan Inggeris. Bukan periuk tanah liat ala dunia Nusantara.

Selalunya menjadi masalah apabila langsir yang mendominasi sebuah ruang. Bayangkan sebuah ruang yang ringkas seperti kediaman ruang terhad  atau pemilihan perabot semua moden ringkas tetapi langsirnya, klasik mewah yang sarat macam era rococo. Begitu juga fabrik yang tidak sesuai, warna yang tidak serasi dan karakter corak yang janggal. Pakai konsep moden, langsirnya corak kedesaan Inggeris atau klasik. Jangan begitu!

Biar pun kecil namun peranan kusyen kecil ini sangat besar.daam mencuri tumpuan mata. Adakala corak pilihan kita tu tak masuk dengan gaya keseluruhan ruang. Gaya yang rigkas di jodohkan dengan sofa kedesaan Inggeris yang berbunga-bunga comel. Tidakkah pelik jadinya.

SAIZ PERABOT YANG TIDAK SESUAI DENGAN RUANG

Bayangkan dengan ruang begitu kecil, anda memilih perabot dempak sampai terpaksa berebut -rebut ruang yang ada dengan perabot lain. Jalan pun payah dibuatnya. Penting untuk sesuaikan dengan keluasan ruang, barulah selesa.

3 Jenis Daun Ini Mampu Cegah Kehadiran Tikus Dalam Kediaman Anda, kalau tak percaya cuba tanam atau simpan daun-daun ini.

Rimas dengan kehadiran si tikus di kediaman. Pelbagai langkah sama ada dari segi penggunaan racun perangkap telah dilakukan. Bukan nya makin berkurangan malah semakin banyak. Kalau nak guna racun pulak, bila si tikus mati di tempat-tempat tersorok dah susah pula nak mencari bangkainya. Biasanya satu rumah habis di pungah. Tapi ada 3 bahan alami ini mampu menyelesaikan masalah anda. Ia tidak membunuh, tetapi mencegah kehadiran tikus ke kediaman anda.

1. Daun durian belanda

Letakkan daun durian belanda di tempat yang kerap menjadi laluan tikus. Lagi banyak lagi elok. Sebelum diletakkan, siat-siat atau ramas daun durian belanda tersebut. Bau yang terhasil dari daun durian belanda amat tidak digemari oleh tikus. Tapi ambil yang matang sahaja untuk tahan lebih lama. Yang muda dan terlalu matang baunya tidak cukup kuat dan tidak dapat menakutkan tikus.

Bukan sekadar anda berjaya mencegah kehadiran tikus di kediaman, malah tungau, kutu beras dan pelbagai serangga yang kerap menjadikan rumah sebagai habitat mereka pun akan mula menjauhi kediaman anda.

2. Buah mengkudu

Buah mengkudu banyak dimanfaatkan sebagai ubatan sama ada secara tradisional mahupun moden. Tapi mesti ramai tak tahu, buah mengkudu pun boleh elak kehadiran tikus di rumah kan?

Potong buah mengkudu yang tidak terlalu muda dan tidak masak. Yang sedang-sedang sahaja. Potong 4-6 bahagian dari sebiji buah dan letakkan di penjuru dan kawasan yang menjadi laluan tikus.

3. Daun pudina

Seperti mengkudu, daun pudina juga mempunyai banyak manfaatnya kepada kesihatan. Selain menjadi sebahagian ramuan di dalam masakan. Aroma segar daun pudina yang digemari oleh manusia sebenarnya mengancam tikus.

Namun kaedah penyediaanya sedikit rumit. Tumbuk atau kisar daun pudina sehingga halus, dicampurkan dengan air kemudian ditapis. Masukkan air tapisan daun pudina tersebut ke dalam penyembur dan sembur sekeliling rumah dan mana-mana  kawasan yang berpotensi menjadi laluan tikus. Ulang semburan sekurang-kurangnya seminggu sekali.

[/et_pb_text]
[/et_pb_column]
[/et_pb_row]
[/et_pb_section]

Almari pakaian adalah salah satu keperluan utama dalam sesebuah kediaman. Memilikinya mudah, tetapi untuk menjaganya amat susah terutamanya golongan bekerjaya.

Rimas juga jika setiap hari perlu melihat almari pakaian yang berselerak dan menyusahkan anda untuk memilih pakaian yang dimahukan. Atas sebab itu, anda harus ikuti cara menguruskan almari pakaian agar sentiasa kemas dan tersusun seperti berikut:

1. Gunakan penyangkut pakaian yang sama

Jadikan sebagai tanggungjawab anda untuk memastikan penyangkut yang digunakan adalah sama daripada segi warna, jenis, bentuk dan susunan kepalanya agar ia kelihatan seragam dan sedap mata memandang.

2. Pastikan semua pakaian digantung menghadap arah yang sama

Demi memastikan almari kelihatan lebih tersusun, pastikan tag, saiz, butang mahupun leher kolar pakaian anda menghadap arah yang sama. Ia juga akan memudahkan anda untuk memilih dan mencapai pakaian yang ingin dipakai setiap hari.

3. Asingkan pakaian mengikut kod warna

Cipta satu kaedah yang boleh memudahkan anda untuk melihat pilihan warna pakaian yang anda miliki. Cara ini juga dapat mempercepatkan proses suai dan padan dalam memilih konsep pakaian harian.

4. Sediakan ruang untuk aksessori

Aksessori seperti tali pinggang, tas tangan, tali leher dan sebagainya hendaklah diasingkan di satu ruang mengikut kategori dan mudah untuk dijumpai. Gantung tali pinggang pada cangkuk dan susun tas tangan pada rak asing.

6. Susun baju anda

Pelbagai tip melipat baju dengan kemas boleh didapati di internet. Oleh itu, lipat dan susun baju menghadap bahagian yang terlipat untuk memudahkan anda mengeluarkannya daripada laci pakaian kelak. Pastikan juga semuanya tersusun mengikut kod warna. Ini dapat menjimatkan ruang dan juga masa anda dalam proses memilih pakaian.

7. Cipta satu sudut untuk capai dan gerak

Sudut capai dan gerak adalah untuk barang keperluan asas yang anda akan gunakan setiap hari. Contoh termudah untuk wanita ialah peralatan solekan.


Daisy Bukan Tanaman Bermusim, Cuba Teknik Ni Mesti Tak Putus Berbunga

Daisy adalah tanaman berbunga yang mempunyai pelbagai rona bunga yang menarik dan sering menjadi pilihan peminat dekorasi taman berkonsep kedesaan. Ramai beranggapan, Daisy Afrika atau nama saintifiknya Gerbera jamesonii merupakan tanaman bermusim.

Ini disebabkan, ia perlu diganti selepas selesai berbunga dan mempunyai jangka hayat yang sekejap. Tidak kurang juga, pokok daunya merimbun tapi tidak berjaya menghasilkan bunga. Sebenarnya, cara atau teknik penyelengaraan yang salah menyebabkan tanaman ini cepat mati atau mudah rosak. Berikut, 5 tip penjagaan yang WAJIB anda lakukan untuk memastikan daisy yang ditanam tahan lebih lama dan sentiasa berbunga:

1. Ramai melalukan teknik sirama yang salah dan ini antara faktor utama menyeabbkan daisy cepat mati dan mudah dijangkiti penyakit. Siraman yang berlebihan akan menyebabkan jangkitan kuman terutamanya pada pangkal pokok mudah berlaku. Akar mula masam dan gagal menghasilkan tanaman yang sihat. Di samping itu juga, siraman yang di lakukan terus ke atas pokok akan merosakkan kudup bunga yang baru. Sebaiknya, siraman daisy perlu dilakukan terus ke permukaan tanah atau pangkal tanaman.

2. Siraman pun, tak boleh di lakukan dalam kadar arus yang laju. Ia juga boleh menyebabkan kerosakkan pada tanaman

3. Harus di ingat juga, siraman perlu dilakukan di waktu pagi melainkan di musim panas dan pastikan medium tanaamn dalam keadaan kering ketika siraman seterusnya dilakukan

4. Untuk tujuan pembajaan, pastikan ia di tabur dalam jarak 3-5 inci dari pangkal tanaman. Jika pangkal terkena baja, ia akan menyebabkan tanaman panas dan tanpa awatan ia mula mengering dan mati. Jika anda mengesan tanaman anda mengalami masalah tersebut, bersihkan baja dari pangkal tanaman, dan lakukan siraman sehingga baja yang tersisa larut

5. Daisy merupakan tanaman berbunga. Sudah pasti, jenis tanaman berbunga ini memerlukan cahaya matahari untuk menghasilkan bunga. Sama seperti daisy, tanaman ini memerlukan cahaya matahair terus terutamanya di waktu pagi. Namun, pastikan jika cahaya matahari yang diterima terik, ia membahayakan tanaman

Guna Teknik Ini Tanam English Rose Pokok Subur Bunga Merimbun. Bagaikan satu fenomena baru serta pengalaman yang sangat menarik buat peminat-peminat rose di Malaysia. Kini menanam rose bukanlah sesukar dulu lagi sekiranya kena dengan cara, kaedah dan juga penggunaan media yang tepat bagi menggalakkan pertumbuhan pokok yang sihat dan subur. Ikuti cara serta tips mudah menanam bunga terutamanya pokok bunga English Rose ini dari baka-baka luar negara mengikut gaya dan kaedah English Rose Addarosa Puncak Alam. Pokok akan hidup subur, berbunga lebat, saiz bunga yang lebih besar seakan berada di cuaca tempat asalnya.

CARA MUDAH TANAM ENGLISH ROSE

Langkah pertama buangkan medium asal dari poly beg. Merujuk kepada gambar contoh pembekal menggunakan sekam padi sebagai medium asas. Buang medium lama tersebut sehingga nampak urat akar atau lebih atau ikuti seperti gambar contoh.

Merujuk kepada kondisi akar pada pokok ini, pokok ini dikatakan sangat sihat kerana berakar putih. Sekiranya terdapat medium lama yg telah keras, ketuk secara perlahan dan pastikan ia terlerai.

Setelah medium lama dibuang, kemuadiannya spray akar tersebut dengan bancuhan racun kawalan serangga dan kulat supaya akar akan bertambah sihat.

Kemudian langkah seterusnya adalah penyediaan medium untuk proses menanam rose. Sediakan bahan utama iaitu tanah khas ros dan juga pati nutrien ibu medium sebagai bahan asas untuk penyediaan medium rose anda. Nisbah yang digunakan adalah 1 paket pati nutrien digaul bersama  2 kg tanah khas rose atau tanah 6 in 1. Gaulkan rata sehingga sebati.

Seterusnya sediakan pasu yang sesuai. Awal memasu tidak perlulah pasu yang terlalu besar. Kaedah ini supaya pokok akan mendapat nutrien yang secukupnya dan mempercepatkan proses tumbesaran pokok selain mengurangkan masalah kanker. Pastikan lubang tidak ditutup bagi melancarkan pengaliran air yg baik. Kemudian letakkan satu lapisan aduan medium di pasu.

Masukkan pokok yang telah dibuang 85-90% medium lama. Selerakkan akar secara mengembang supaya akar bebas dan mudah menerima serta mecari makanan atau nutrien.

Langkah seterusnya, tambahkan satu lapisan lapisan adunan medium pada permukaan akar pokok. Kemudian tekan keliling pasu tersebut, supaya medium terus dapat mencengkam akar dengan baik dan kemas. kemudian tambahkan atau habiskan adunan medium tadi.

Gunakan buloh sebagai penyokong pokok supaya pokok tidak goyang dan terus stabil. Sedikit info dalam proses ini iaitu apabila pokok yang tidak stabil kedudukannya akan melambatkan proses penstabilan kerana menyebabkan pokok bergerak-gerak dan menyebabkan akar turut terganggu kerana tidak memegang tanah dengan kemas. Ini baru dikatakan akar goyang. Kesan biasanya pokok akan layu dalam tempoh yang lama selepas dipasukan dan sekiranya berterusan ada kemungkinan terus mengering.

Seterusnya, lakukan sedikit cantasan dimana buang daun-daun yang tidak sihat, daun atau pucuk kering, putik baru yang tidak stabil serta blind shoot supaya mempercepatkan proses pengeluaran tunas baru.

Kemudian tanamkan segenggam baja Addarosa disekeliling pokok bagi mempercepatkan proses tumbesaran pokok. Caranya korek sedikit permukaan tanah kemudiannya kambus semula. Setelah selesai, siram pokok sehingga lenjun dan pastikan air membasahi keseluruhan pokok dan tanah. Selepas 5 minit disiram, sembur bancuhan kawalan perosak.

Akhir sekali, pokok yang telah siap dipasukan tadi diletakkan di bawah bumbung atau ditempat teduh selama 3-7 hari sehingga pokok nampak segar semula.

Langkah terakhir, petang kesokannya buat semburan Vitamin Booster bada keseluruhan pokok termasuk daun dan dahan bagi mempercepatkan serta menggalakkan proses tunas baru. Untuk langkah penjagaan seterusnya, pastikan pokok anda dibaja, diberi vitamin booster dan formula kawalan tiga serangkai 3A Addarosa untuk pokok yang lebih sihat, subur, galak berbunga dan merimbun.

Selamat Mencuba!!!!

Tak semua tanaman sesuai di tanam bersama atau berdekatan. Namun, sebahagian besar tanaman yang ditanam secara berhampiran mempunyai banyak faedah. Kebiasaanya konsep tanaman bercampur ini banyak di gunakan oleh pekebun-pekebun besar untuk emamstikan keseimbangan kitaran tanaman. Konsep tanaman ini dipangil companion plant atau tanaman peneman.

Untuk pastikan tanaman companion sahabat laman menjadi, pastikan setiap suai padan jenis tanaman yang di pilih mengikut jadula yang telah disediakan di bawah.

sumber: https://www.windowbox.com/

Yap Cheng Hock atau lebih dikenali sebagai Sunny Yap memang sudah dikenali bagi peminat taman gaya Bali Kontemporari kerana dia merupakan seorang pereka landskap dan pemilik tapak semaian Soon Lee Landscape di Sungai Buloh yang sering menjadikan konsep popular ini asas dalam reka bentuk tamannya.

Tidak mempunyai pendidikan khas dalam menghasilkan reka bentuk taman tidak membatas Sunny untuk mendapatkan ilmu ini secara berperingkat melalui pemerhatian dan pengalaman. Lebih meminati konsep taman yang kemas dan kurang penyelenggaraan, gabungan konsep Bali dan moden kontemporari ini berjaya diserlahkan dalam rekaan tamannya.

Berkongsi prinsipnya dalam mereka bentuk taman, Sunny berkata “Saya gemar pada taman yang direka tidak terlalu padat tetapi pada masa yang sama menonjolkan elemen-elemen penting taman tropika seperti kehijauan, batuan, air dan kayu. Penekanan kepada taman yang kurang penyelenggaraan dipilih supaya tujuan utama untuk mewujudkan taman tidak tersasar. Oleh itu bagi mewujudkan ‘roh’ Balinese, saya cuba bawakan kayu berukir dan arca. Manakala gaya kontemporari dikhususkan kepada pemilihan kemasan dan elemen hardscape.”

Mengenali Sunny Yap sejak  tiga tahun lalu serta telah banyak kerja tangan yang dihasilkan dilihat menonjolkan cita rasa Sunny yang gemar kepada kesederhanaan. Jika dilihat pada penataan ruang hadapan kediaman ini, Sunny hanya menempatkan beberapa batang palma, bambu dan tumbuhan epifit sebagai elemen softscape. Kesederhanaan ini tidak kelihatan membosankan kerana ia diadun serasi bersama panel dinding berukir bagi mengalihkan pandangan supaya lebih tertumpu kepada kemasan dinding ini.

Kemasan dari Thailand ini tidak menyebabkan keseluruhan taman kelihatan padat dan sesak kerana ia hanya lah sebahagian kecil daripada keseluruhan reka bentuk taman.

Elemen yang ingin ditekankan di dalam taman ini adalah ruang lantai yang menampakkan hampir keseluruhannya ditutupi kepingan konkrit bersaiz 2 kaki x 2 kaki dan batu kerikil saiz sederhana yang di susun di antaranya. Menurut Sunny, tujuan pemilihan turapan kepingan konkrit ini adalah untuk mengurangkan penyenggaraan serta menampilkan taman dalam bentuk yang lebih kemas dan teratur.

Beralih kepada prinsip-prinsip reka bentuk yang digunakan oleh Sunny, pergerakan atau sequence di dalam taman ini ditonjolkan melalui pengulangan warna dinding serta pengulangan material simen dan batu kerikil pada lantai. Secara kasarnya, ruang hadapan yang majoritinya dipelopori oleh warna kelabu pada hardscape kelihatan sedikit monotoni, tetapi jika diteliti ia sebenarnya bertujuan menyatakan kesatuan komposisi ruang sisi dan menguatkan sense of order yang diwujudkan pemilik merangkap pereka ini.

Ruang belakang pula dilengkapi elemen air bersama kolam ikan hiasan, pelantar kayu serta meja makan yang disusun kemas, keselesaan berada di ruang ini dirasakan di tahap optimum dengan reka letak simetri yang dipamerkan. Selain daripada itu, seleksi tanaman yang kekal sederhana juga menyebabkan komposisi tiga dimensi dari sisi, hadapan dan bawah ruangan ini terasa seimbang dan menenangkan.

Sekali lagi Sunny menekankan objektif dia dalam menghasilkan taman ini adalah untuk mengelakkan kerja-kerja penyenggaraan yang sukar dan terlalu rapi. Menurutnya, “ Dari segi pemilihan tanaman sehingga lah kepada jenis kolam yang ingin dibina, saya akan memastikan ia tidak memerlukan penyenggaraan kerap. Ini kerana, taman yang terlalu banyak elemen boleh menyebabkan kos penyelenggaraan menjadi lebih tinggi berbanding kos pembinaan taman. Jadi, bagi mengelakkan taman terabai lebih baik saya menumpukan kepada penggunaan ruang dan kekemasan semasa mereka bentuk taman ini.”

Keutamaan dalam reka bentuk taman ini secara keseluruhannya tidak tertumpu kepada menghasilkan elemen ganjil atau kontras untuk menarik perhatian. Penekanan atau fokus ditonjolkan melalui penyatuan keseluruhan kawasan taman ini menggunakan kaedah pengulangan warna dan garis lurus pada dinding serta lantai, elemen-elemen kecil serta ruang-ruang yang dibentuk. Sense of order dapat dirasai dari awal berada di bahagian hadapan sehingga ke hujung taman.

Sunny sempat berkongsi rasa mengenai tamannya. Katanya, “Taman saya bukanlah sebuah hasil seni yang menakjubkan, tetapi cukup lah ia menjadi sebuah ruang yang mudah difahami dan dirasai keselesaannya”. Ringkas dan padat, ucapannya itu menjadi inspirasi untuk penulis dan mungkin juga pembaca semua untuk diaplikasikan kepada taman yang akan dibina kelak.


Pastinya Aktiviti-Aktiviti ini Dirindui Semenjak PKP

Berita baik buat semua penduduk Malaysia, program vaksinasi kita sedang berjalan dengan lancar! Sepeti yang dimaklumkan kerajaan, sasaran vaksinasi sehingga ke 300,000 setiap hari tercapai malah melebihi seperti yang dirancang. Ini membuatkan negara Malaysia akan mecapai imuniti kawanan awal lebih awal daripada yang di jadualkan.
Tentu sekali rakyat Malaysia rindu akan suasana melepak di kedai mamak, berjumpa dengan rakan-rakan dan melakukan riadah seperti sediakala. Meninjau laman social di media massa, rat-rata teruja untuk kembali seperti sedia kala. Malah ada yang berjanji akan datang ke semua kenduri kawan-kawan selepas ini, rindukan suasana kenduri kendara.

Dos kedua juga sudah didapati, malah kerajaan telah mengeluarkan garis panduan buat penerima lengkap vaksin untuk menjalani kehidupan ini. Sementara menunggu 14 hari tempoh vaksin ini berkesan, ayuh kita rancang activiti untuk di buat selepas ini.

Menonton Wayang
Hampir dua tahun kita tidak dapat menonton filem blockbuster di wayang. Pasti ada yang merindui untuk menonton di skrin besar bersama-sama yang tersayang pada hari minggu atau selepas waktu bekerja. Sudah tentu ‘vibe’ menonton wayang sangat berbeza berbanding menonton filem di rumah kerana menonton wayang membuatkan kita seperti berada di dimensi sendiri. Terngiang-ngiang juga aroma jagung bertih karamel dan kerepek kentang yang dijual di luar pawagam. Mereka juga pasti merindukan kalian juga.

Taman Tema
Ada yang merindui bunyi desiran air, ada yang merindui gelongsor air ‘extreme’ seperti Vuvuzela mahupun Monsoon 360 terumatanya golongan berkeluarga dan anak-anak muda. Sudah tentu orang ramai mula gian untuk berseronok di taman tema air seperti Sunway Lagoon, Lost World Of Tambun dan banyak lagi.

Berseronok di Surf Beach, Sunway Lagoon disulami dengan persembahan DJ yang mengagumkan sudah tentu menjadi signature buat para pengunjung. Para pengunjung turut dapat berpiknik sambil berjemur di tepi pantai buatan manusia. Selain itu juga, orang ramai boleh bermain gelongsor air extreme, Vuvuzela dan Monsoon 360 bersama kawan-kawan di sana. Tambahan pula, 90% kawasan di Sunway Lagoon terdedah kepada cahaya matahari dan sinaran ultraviolet boleh membunuh kuman-kuman.

Berkelah
Bagi pencinta alam sekitar pula, pantai dan air terjun menjadi destinasi pilihan. Pantai Chenang, Pantai Cherating, Air Terjun Pelangi dan Air Terjun Kemensah menjadi lokasi tumpuan orang ramai untuk berkelah kerana mempunya pemandangan yang cantik serta menenangkan. Kita juga dapat menghirup udara segar selain daripada dikelilingi pokok-pokok hijau. Ramai yang gemar berbabeque setelah penat mandi-manda.

Café Hoping
Anda tidak ada lagi gambar untuk dimuat naik ke Instagram? Inilah masanya untuk raikan hujung minggu atau cuti umum anda dengan menikmati secawan kopi dan sarapan lewat pagi di kafe. Pelbagai menu yang fancy boleh didapati di setia kafe. Selain daripada menikmati ‘brunch’ anda, anda boleh berOOTD di sekitar kafe kerana suasananya sangat estetik seperti Breakfast Thieves, Botanica & Co, Merchant Lane dan banyak lagi.
Kalau nak disenaraikan terlalu banyak aktiviti menarik yang boleh anda lakukan bersama keluarga. Jadi bersiap sedialah untuk kembali berseronok seperti dulu seperti mana yang anda sering impikan ketika berada di dalam rumah sewaktu pandemik. Walaubagaimana pun, kesihatan perlu diutamakan dengan menjaga penjarakan sosial dan memakai pelitup muka agar kadar jangkitan penularan wabak Covid-19 tidak meningkat

Konsep kediaman Scandinavian sememangnya sudah lama mendapat tempat dihati masyarakat tempatan yang gemarkan gaya ringkas yang tampak nyaman dan kemas.

Kali ini IMPIANA ingin membawakan intrepretasi seorang 3D Visualiser yang berasal dari Kuching, Sarawak tentang dekorasi yang bertemakan minimalis skandinavia.

“Kediaman ini berjaya disiapkan dalam masa dua bulan dan saya mula pindah masuk semasa bulan Ramadhan yang lepas dan segala susun atur di kediaman ini kami merujuk kepada laman perkongsian gambar atas talian iaitu pinterest“,katanya.

Selain itu, segala kelengkapan di rumah ini ada yang ditempah khas, dari Ikea, SSF dan kedai perabot yang berdekatan dengan rumahnya.

Lantainya ditatarias dengan Lush Vinyl Interlock Plank manakala dinding utama ditatah dengan White Artificial Brick. Walaupun memilih warna monokrom, tetapi beliau berjaya mencuri pandangan tetamu dengan meletakkan kerusi sandar berwarna kuning serta memasang two seater minibar sebagai partition di antara ruang makan dan dapur.

Berikut adalah idea yang dikongsikan oleh  En Hamini Madini serta isterinya yang berkonsepkan minimalist skandinavia. Selamat mendeko!

Sebelum (Dapur)

Selepas (Dapur)

Sebelum (Ruang Tamu)

Selepas (Ruang Tamu)

Sebelum

Selepas

Sebelum (Koridor Tangga)

Selepas (Koridor tangga)

Tanam dan membiakkan serai memang mudah. Tapi ramai kata tak menjadi. Oang dulu-dulu kata, nak semai serai kena ssenget sikit supaya tunas nya banyak dan cepat bercambah. Tapi, ada lagi satu teknik mudah dan cepat nak cambah serai. 4 hari je dah boleh tanam dekat tapak atau bekas kekal. Nak tahu, boleh tonton video yang disediakan:

Tidak dinafikan kos sara hidup kian semakin meningkat sehingga memberi tekanan kepada setiap lapisan masyarakat di seluruh dunia pada hari ini. Bukan sahaja dihadapi golongan orang biasa malah lebih parah ia turut dirasai buat golongan elit.

Terbaru, dikhabarkan seorang pensyarah bahasa Inggeris di United Kingdom (UK) yang dikenali sebagai Aimne Le telah membuat pengakuan bahawa dirinya pernah tinggal di dalam khemah sepanjang tahun ketiga dia menyiapkan PhD.

Difahamkan, pensyarah ini memilih untuk tinggal di dalam khemah kerana dia berdepan dengan masalah kewangan akibat kenaikan harga sewa rumah yang naik secara mendadak pada tahun ketiga beliau menyiapkan PhD. Lantas menyedari hal tersebut, dirinya tidak mampu untuk menyewa sebuah flat dan menanggung semua kos kajian penyelidḭkannya itu.

“Sejuk, khemah itu sangat kecil. Hanya muat untuk seorang sahaja,” cerita pensyarah itu.

“Semua itu jadi kenẫngan pahit, lebih-lebih lagi pada suatu ketika, saya bangun, dan luar khemah saya dipenuhi dengan bulatan salji. Kalau saya sedang tiada sebarang tugasan, saya belajar cara untuk potong kayu untuk menyalakan api,” terangnya lagi.

Disebabkan khemah yang begitu kecil, dia memilih untuk menyimpan semua buku pascasiswazahnya di pejabat kerana tidak mahu buku itu rosak. Bukan itu sahaja, dia juga mandi di universiti.

Lebih menyedihkan lagi, apabila dia tidak ingin ibu dan bapanya risau. Oleh itu, dia bertindak untuk tidak memaklumkan kepada keluarganya berkenaan hal itu. Wanita itu juga telah memberitahu ibu dan bapanya bahawa dia tinggal di ladang ekologi.

Walaupun pihak universiti ada menegaskan mengenai kebajikan pelajar dan sebagainya, dia tetap memilih untuk tidak memberitahu universiti tempat dia belajar mengenai kesukaran hidupnya pada masa itu. Menurut dia, masalah itu akan membuatkan reputasi dia akan rosak kerana di ‘cop’ sebagai orang tiada tempat tinggal.

Dia juga sempat menghabiskan masa selama enam bulan tidur di atas lantai rumah rakannya semasa menjalankan penyelidikan PhD dan pada masa yang sama dia sempat mengajar subjek Sejarah dengan bayaran £15 (RM84.67) sejam di Universiti Russell Group.

Dia juga dikatakan pernah mempunyai kecacatan, dan pada tahun ketiga dia menjalani PhD, pembiayaan dia dibekukan semasa dia terpaksa berehat sebulan selepas pembedahan dilakukan. Menurut laporan, dia merupakan pelajar antarabangsa dan disebabkan itu dia terpaksa membayar yuran yang lebih mahal iaitu sebanyak £8,000 (RM45,286.85).

Malah, dia juga perlu membayar £3,000 (RM16,984.45) untuk sewa rumah. Disebabkan itulah dia telah meminjam khemah daripada kawannya berikutan tidak mampu membayar kesemua bayaran itu dengan duit gajḭnya sebagai tenaga pengajar.

Pensyarah itu telah memperoleh PhD pada tahun 2018 dan pernah mengajar murid di sekolah dan bekerja di taman botani untuk memenuhi keperluan hidup sebelum memperoleh dua tahun kontrak untuk mengajar penulisan kreatif di Universiti Exeter.

“Masa itu sangat sukar, sebab nak teruskan mengajar, dan pada masa yang sama nak buat penyelidikan. Malah, tiada tempat tinggal yang lebih baik untuk saya tinggal. Sehingga pada akhirnya saya pernah mengalami Post-traumstic stress disorder (PTSD) yang sangat teruk.” kata pensyarah itu.

Jadi jelas lah di sini, masyarakat dunia akan terus berdepan dengan kos sara hidup lebih tinggi pada masa akan datang apabila harga makanan dan bahan mentah, serta caj perkhidmatan terus meningkat. Kadar gaji pula masih di takuk lama.

Sumber: ohinfokini.co